Profesionalno i samostalno pranje novca\nUprava za Sprečavanje pranja novca, u saradnji sa Pravosudnom akademijom organizovala je 9. septembra 2020. godine vebinar na temu profesionalnog i samostalnog pranja novca. Pored Miljka Radisavljevića iz Republičkog javnog tužilaštva i Jelene Pantelić, savetnice direktora Uprave za sprečavanje pranja novca, koji su se učesnicima obratili na početku vebinara i učestvovali u paneli diskusiji, vodeći predavač na ovom vebinaru bio je Jehuda Šafer, međunarodno priznat ekspert u oblasti pranja novca. Vebinar je bio namenjen predstavnicima sudova, Tužilaštva za organizovani kriminal i Posebnih odeljenja tužilaštava za borbu protiv korupcije.\nDvočasovni vebinar je bio koncipiran tako da su učesnici imali prilike da čuju više o pojmovnom određenju samostalnog krivičnog dela pranja novca i profesionalnom pranju novca, a takođe i o delotvornosti u sprovođenju istraga i krivičnom gonjenju pranja novca na svetskom nivou. Gospodin Šafer je u svom predavanju istakao da većina finansijsko-obaveštajnih službi izrađuje prijave sumnjivih transakcija prilično dobrog kvaliteta, ali je policiji i tužilaštvu ipak teško da te podatke pretvore u stvarne predmete. Iz tog razloga, učesnicima vebinara predstavio je neke od najboljih praksi i studija slučaja u vezi sa predmetima profesionalnog i samostalnog pranja novca.\nDeo svog predavanja, gospodin Šafer je posvetio istragama i krivičnim gonjenjima za pranje novca, ističući da su i istrage i gonjenja prilično teški i komplikovani procesi stoga što vrlo često nedostaje pravni osnov za gonjenje ili stoga što se u nedovoljnoj meri koriste izveštaji o sumnjivim transakcijama.\nGospodin Šafer je govorio i o finansijskim istražnim tehnikama koje se mogu koristiti, i tako istakao: „Kada se pokrene istraga, može se koristiti fizičko praćenje, ali fizičko praćenje koje je usmereno ne na učinioce predikatnih krivičnih dela, već na "perače novca", na kurire koji deponuju gotovinu, podižu gotovinu sa bankomata, prikupljanje dokaza od ljudi koji drže određenu imovinu i tvrde da su bona fide vlasnici. Dakle moramo znati ko zaista vozi auto, ko zaista živi u kući“, rekao je Šafer. „Tu su i intervjui, profesionalno ispitivanje bankara, ljudi iz finansijskog sveta, izdavanje naloga za praćenje računa za tajno praćenje prometa po računu, nalozi za pretres za traženje dokumentacije, ne samo povezane sa narkoticima ili gotovinom, već i trgovinske dokumentacije, dokumentacije o osnivanju privrednih društava, i bilo koje druge dokumentacije koja može biti značajna za dokazivanje pranja novca“, zaključio je Šafer u delu svog obraćanja vezanom za finansijske istražne tehnike.\nNa kraju svog obraćanja, gospodin Šafer je istakao da je potrebno da u borbu protiv pranja novca budu uključene sve institucije u sistemu za borbu protiv pranja novca. „U dokazivanju pranja novca potrebni su nam dokazi koje nam mogu obezbediti poreski organi, finansijsko obaveštajna služba, tradicionalni dokazi, posredni dokazi, veštačenja. Potrebno je da na bolji način koristimo proizvode finansijsko obaveštajne službe. Finansijsko obaveštajna služba treba da unapredi svoje proizvode za svoje klijente- u ovom slučaju to su policija i tužilaštvo. I konačno, potrebno je da pokrenemo delotvornije mehanizme za koordinaciju“, zaključio je Šafer na kraju svog obraćanja.\nVebinar je organizovan u okviru Projekta „EU podrška sprečavanju pranja novca u Srbiji“, koji finansira Evropska unija. Korisnik projekta je Ministarstvo finansija – Uprava za sprečavanje pranja novca, a projekat sprovodi konzorcijum koji predvodi KPMG.


partizan gent liga konferencija tradicija evropsko prolece stanojevic\nCrno-beli su ove sezone zaista nezaustavljiva mašina u Superligi Srbije, nalaze se na prvom mestu sa 11 pobeda i samo jednim remijem, i to onim protiv svog večitog rivala, a ujedno su i u Evropi startovali na sjajan način. Trijumfi nad Florom (2:0) i Anortozisom (2:0) su vredni šest bodova što ih je automatski dovelo na čelo Grupe B, a ono što im sledi u naredne dve nedelje jesu susreti protiv najtežeg rivala u grupi, Genta.\nI to nisu bilo kakvi mečevi, već dueli koji mogu bitno uticati na razvoj daljeg toka takmičenja, jer ukoliko crno-beli na svom stadionu trijumfuju, dolaze u situaciju da im je evropsko proleće maltene na dlanu.\nIgra je sjajna, ali je tradicija “problem”\nDugo crno-beli igraju evropska takmičenja, još od davne 1955. godine, ali su na međunarodnoj sceni protiv nekog tima iz Belgije odigrali prvi meč tek u ovom veku, i to s kraja prošle decenije. Partizan se do sada susreo sa pet belgijskih klubova, a zanimljivo da u osam mečeva tokom 90 minuta nije zabeležio pobedu.\nPrvi put protiv Belgijanaca “parni valjak” se susreo u duelu sa Standardom u okviru grupne faze tadašnjeg Kupa UEFA 2008. godine, a pobedu timu iz Liježa, i to baš u Humskoj, doneo je Igor de Kamargo.\nNisu dugo čekali crno-beli za novi duel protiv nekog tima iz zemlje čokolade. Samo godinu dana kasnije, Klub Briž je pokazao zbog čega je jedan od novih klubova u nastajanju, naročito što je u okviru grupne faze Lige Evrope dva puta porazio Partizan, kako u Beogradu, tako i u Belgiji. Prvi trijumf Briž je zabeležio na svom terenu, kada je hrvatski fudbaler Ivan Perišić “načeo” crno-bele, a onda je konačan rezultat – 2:0 – doneo autogolom Rajko Brežančić. U Beogradu je bilo malo drugačije, ali je opet Perišić najavio krajnji ishod, dok su golovi Ljajića i Vašingtona samo su ublažili neuspeh rezultatom 2:4.\nAko nekog pamte, pamte Klea i penale\nNema sumnje, tada je jedino Partizan i savladao neku belgijsku ekipu, ali ne tokom 90 minuta. “Zlatna” sezona 2010/11 ostaće upamćena po tome što je “parni valjak” uspeo da na poslednjem koraku izbaci Anderleht na penale i plasira se u Ligu šampiona.\nPrvi duel u Humskoj završen je rezultatom 2:2, kada su za crno-bele pogodili nikad zaboravljeni Brazilac Kleverson Kordoba Kleo i autogolom Lecjaks, ali je i u Belgiji rezultat bio isti, pre svega zahvaljujući sjajnom napadaču Partizana koji je kasnije čak dobio i srpski pasoš. Kleo je u Belgiji postigao dva gola i na strani, ali je sve moralo u produžetke, a onda i u penale. Da drama bude na vrhuncu pobrinuli su se belgijski fudbaleri, koji su u par navrata promašili ključne penale, pa su tako crno-beli uspeli da se domognu elitnog takmičenja po drugi put u 21. veku.\nNažalost, već naredne sezone je Genk uspeo da “osveti” Anderleht i tako nanese bolan poraz Partizanu u 3. kolu kvalifikacija za Ligu šampiona. “Valjak” je na strani poražen rezultatom 2:1, da bi u Beogradu revanš duel završen rezultatom 1:1, što nije bilo dovoljno da se crno-beli plasiraju dalje, već su ispali iz takmičenja.\nPoslednji put kada se Partizan susreo protiv jednog od belgijskih klubova, bilo je prošle sezone u okviru\n3. kola kvalifikacija za Ligu Evrope protiv tima Šarlroe, kada se igrao samo jedan meč i to na strani. Gol za crno-bele postigao je Sejduba Suma, koji je u tom momentu doneo izjednačenje, ali su domaćini stigli do povede drugom produžetku.\nDakle, tradicija baš i ne odgovara ekipi Aleksandra Stanojevića, naročito što je on u većini evropskih duela protiv belgijskih timova bio na čelu stručnog štaba. Takođe, treba napomenuti da nije uvek to presudno, naročito što su crno-beli ove sezone prilično uigrana mašina za golove, i da sigurno neće izaći sa belom zastavom na Belgijance.\nIzmeđu ostalog, zar nije tradicija tu da se ruši?


CENTAURI - TURSKI MED iz pećine OBARA REKORDE CIJENA | Standard\nCENTAURI – TURSKI MED iz pećine OBARA REKORDE CIJENA\nNazvan Centauri Honey, ovaj med potiče iz pećine smještene iznad 2450 metara iznad nivoa mora. Njegova boja je tamna, dok je ukus gorko sladak, a sam med je ispunjen nevjerovatnim ljekovitim blagodetima, sadržeći magnezijum, cink, fenole, flavonoide i antioksidante.\nMed je namirnica koja se nikada ne kvari, koja vam može pomoći na mnogo načina i koja svoje mjesto pronalazi u svakom domaćinstvu. Jedna turska kompanija riješila je da svim tim našim mukama stane na kraj, ukoliko smo voljno dovoljno da platimo.\nŠtaviše, odlučili su da obore Ginisov rekord za najskuplji med svijeta, a prave ga u pećini i cijene preko 5.400 dolara za pola kilograma.\nPredivna zlatna tečnost može se sakupljati samo jednom godišnje, kako se pčele koje ga prave ne bi uznemiravale. Kada se sakupi, uzorci meda dalje se šalju turskom Naučnom veću ili Institutu za hrnau, zarad verifikacije i detaljnih analiza kvaliteta.\nPotvrđujući obaranje Ginisovog rekorda, kompanija je skoro postavila video na svom Isntagram nalogu, prikazujući svoj rijetki nektar. Kako saznajemo, nova tura meda će biti spremna za kupovinu do kraja oktobra, a narudžbine već pristižu.\nUkoliko želite makar jednu teglicu za sebe, budite brzi.


Online pozajmice Stanari – brzo do potrebnog novca uz 0% kamate - Brzi Krediti\nOnline pozajmice Stanari – brzo do potrebnog novca uz 0% kamate\nJeste li znali da online pozajmice Stanari funkcionišu po principu – koliko uzmeš, toliko vratiš? To znači da ukoliko do sada niste imali prilike da se upoznate sa ovakvom vrstom pozajmica, te aplicirate po prvi put, iznos vaše kamatne stope iznosi 0. Online pozajmice Stanari dozvoljavaju većini punoljetnog radno sposobnog stanovništva da podignu novac bez problema.\nNakon što ste aplicirali za pozajmicu na web stranici finansijskog servisa koji ste odabrali, na vama je da sačekate poziv finansijskog tima sa pozivnog broja +38753 ukoliko ste u gradu Stanari. Nakon telefonskog poziva sve što je potrebno jeste da pošaljete dokumetaciju koja dokazuje da ste punoljetni te da imate mjesečna primanja i novac možete već isti dan podići u pošti u gradu Stanari sa poštarskim brojem 74208.\nNeke od prednosti koje nude online pozajmice Stanari su:\nBez zaloga i žiranata\nBez obimne dokumentacije i čekanja u redovima\nČitav proces se odvija online\nNovac dobijate već isti dan\nBez kamata, koliko podignete novca toliko i vraćate\nDostupnost 24 sata, 7 dana u sedmici 356 dana u godini\nIako je do sada postojala skeptičnost među građanima, kada je u pitanju ovakav vid pozajmica, istraživanja pokazuju da se građani sve više okreću ovakvim tipovima pozajmica. Prema istraživanjima, od 7329 stanovnika koji žive na teritoriji grada Stanari, čak 90% je čulo za online pozajmice, a 30% njih je do sada imalo iskustva sa ovakvim vidom kreditiranja. Podaci navode kako dosadašnji korisnici imaju samo pozitivna iskustva sa finansijskim servisima ovog tipa.\nSMS Pozajmice Sanski Most – apliciraj putem SMS poruke\nKrediti do 5000 KM Šipovo – kako do potrebnog novca kroz par koraka\nKrediti bez žiranta Novo Goražde – najlakši put do potrebnog novca


DAČIĆ: Niko nema prava da Srbiji deli lekcije, pogotovo ne Zapad\nDAČIĆ: Niko nema prava da Srbiji deli lekcije, pogotovo ne Zapad\nSrbiji niko nema prava da deli lekcije, posebno ne oni koji su doveli u pitanje naš teritorijalni integritet, rekao je ministar spoljnih poslova Ivica Dačić.\nDačić je za RTS izjavio da, kada je reč o poziciji Srbije između Istoka i Zapada nakon pada malezijskog aviona na istoku Ukrajine i produbljene krize, nema novih zahteva da se Rusiji uvedu sankcije i da se spoljna politika Srbije usaglašava sa politikom Evropske unije.\n„Srbija će svoju spoljnu politiku usmeravati ka usaglašavanju, vodeći računa o svojim nacionalnim i državnim interesima, kao što to rade i druge zemlje, samo što su njihove pozicije drugačije u odnosu na Srbiju. Oni svoje međusobne razlike usaglašavaju u procesu donošenja odluka, a Srbija nije deo procesa donošenja odluka i zato je u poslednje vreme bila priča da li mi morami ili ne moramo, mi nemamo oko toga velike sporove sa EU jer smo suverena zemlja koja gleda svoje nacionalne i državne interese i naša pozicija je potpuno jasna“, ističe Dačić.\nSrbija se pridružila odlukama EU u 10 slučajeva, a u četiri, koji se odnose na Ukrajinu, tačnije na sankcije Rusiji, nije, kazao je on.\n„Srbija će svoju spoljnu politiku usmeravati ka usaglašavanju, vodeći računa o svojim nacionalnim i državnim interesima, kao što to rade i druge zemlje, samo što su njihove pozicije drugačije u odnosu na Srbiju. Oni svoje međusobne razlike usaglašavaju u procesu donošenja odluka, a Srbija nije deo procesa donošenja odluka i zato je u poslednje vreme bila priča da li mi morami ili ne moramo, mi nemamo oko toga velike sporove sa EU jer smo suverena zemlja koja gleda svoje nacionalne i državne interese i naša pozicija je potpuno jasna“, rekao je ministar i naglasio da Srbija brani teritorijalni integritet Ukrajine, ali ne može da ga brani više nego što bi branila svoj teritorijalni integritet, a pri tome se zapadne zemlje u tome nisu proslavile“\nDačić je naveo i da nam o tome ne mogu držati lekcije oni koji su narušili naš teritorijalni integritet jer mi smo isto tako očekivali da se prilikom našeg terotorijalnog integriteta oglase sve zemlje članice UN.\n„Shodno tome, želim da kažem šta je naš nacionalni državni interes – da razvijamo dobre odnose sa Rusijom, Kinom i drugim zemljama“, ističe ministar. On je podsetio da Srbija najoštrije osuđuje obaranje malezijskog aviona iznad Ukrajine i da se zalaže za nezavisnu istragu koja će pronaći krivce za smrt 298 ljudi na letu MH17, ali je dodao:\n„Mi sa druge strane kao prijatelji Rusije ne možemo ni da podržimo svaki potez koji je za osudu. Bez obzira da li neko sad sumnjiči Rusiju sa dokazima ili bez dokaza, pošto se uglavnom sumnja na proruske snage, Srbija traži nezavisnu istragu i ne sme da bude uvučena u sukobe, već će ona biti faktor rešavanja sukoba, sledeće godine kao predsedavajući OEBS-u“, istakao je Dačić.


Okružna smotra recitatora u Leskovačkoj gimnaziji\nNastavnici Saška Đorđević i Saša Stanković sa učenicima Draganom Stanković,Anom Krstić i Katarinom Stanojević\nGuberevac: OŠ “Bora Stanković” najbolja iz fizike u regionu\nGUBEREVAC - Nedavno je održano Okružno takmičenje učenika Jablaničkog okruga iz fizike na kome su učenice OŠ “Bora Stanković” iz Guberevca – trijunfovale.\nU jakoj konkurenciji, sa gradskim školama, koje su i tri puta brojnije od guberevačke, tri devojčice predvođene nastavnicom Suzanom Mićović, bile su bolje.\nPrvu nagradu sa maksimalnih 100 bodova ubedljivo je osvojila Katarina Stanojević i time se plasirala na Republičko takmičenje učenika 6. razreda. Drugu nagradu u istoj kategoriji osvojila je Katarinina drugarica iz školske klupe Miljana Zdravković.\nTakođe, prvo mesto za učenike 8. razreda pripalo je mladoj Guberevčanki Jeleni Petković. Inače,\nRepubličko takmičenje održaće se krajem aprila u Zrenjaninu, a Katarina Stanojević uveliko vežba sa svojom omiljenom nastavnicom. Zanimljivo je istaći da nastavnica Suzana Mićović u Guberevcu predaje fiziku manje od godinu dana, što ovaj uspeh čini većim. Tako se, po ko zna koji put, i na primeru ove ekipe pokazalo da prirodne nauke nisu razervisane samo za dečake – javio nam je Saša Stanković, profesor u OŠ Bora Stanković.\nAUTOR: Medija centar Leskovac\nOŠ „Bora Stanković“ – Guberevce: Sedam medalja\nNa Svetosavskom turniru u organizaciji Medicinske škole u Leskovcu učenici OŠ ’’Bora Stanković’’ iz Guberevca osvojili su sedam medalja.\nNa Šahovskom turniru, koji je organizovan uz pomoć ŠK ’’Dubočica’’, Guberevčani su osvoji 5 medalja.\nU drugoj starosnoj grupi dečaka, Andrija Mitrović, učenik trećeg razreda, osvojio je 3. mesto. Među devojčicama u trećoj grupi 1. i 3. mesto pripalo je učenicama šestog razreda Katarini Stanojević i Miljani Zdravković. U četvrtoj grupi devojčica 1. mesto zauzela je Jelena Petković, učenica osmog razreda. Takođe, u istoj kategoriji među dečacima, u izuzetno jakoj konkurenciji, 1. mesto osvojio je Milan Zdravković.\nU guberevačkoj školi posebno su ponosni na uspehe u plivanju, gde je 3. mesto osvojio učenik šestog razreda Marijan Todorović u disciplini kraul. Boje devojčica branila je učenica osmog razreda Aleksandra Đorđević, koja je osvojila 2. mesto u leđnom plivanju. Treniranje plivanja učenicima seoskih škola je otežano zbog udaljenosti bazena SRC ’’Dubočica’’ i svaka medalja uspeh je za poštovanje\nУ квизу " Гусарење и библиотекарење" ученици наше школе Лука Николић V-1 и Миљана Здравковић VI-1 у групи са ученицима ОШ" Васа Пелагић" освоји ли су "ПРВО МЕСТО"!!!\nЧеститамо ученицима на освојеном пласману!!!


Sjajna Tijana Bošković izblokirala Brazilke i odvela Ezačibaši do polufinala - Moja Hercegovina\nPočetna / Sjajna Tijana Bošković izblokirala Brazilke i odvela Ezačibaši do polufinala\nSjajna Tijana Bošković izblokirala Brazilke i odvela Ezačibaši do polufinala\n20. Oktobra 2016. 17:08\nBilećanka Tijana Bošković donijela je, sa 28 poena i 7 blokova, pobjedu turskom klubu Ezačibašiju u utakmici četvrtfinala FIVB svjetskog klupskog šampionata u ženskoj odbojci. Time se njena ekipa plasirala u polufinale najelitnijeg odbojkaškog takmičenja u svijetu, a Bošković je proglašena najuspješnijom igračicom utakmice.\nU velikom preokretu ekipa iz Turske slavila je noćas protiv Rexona-Sesc iz Rio de Žaneira rezultatom 3:2 (25-27, 25-19, 22-25, 25-18, 15-11), u drugom meču trećeg dana ovoga šampionata.\nKljučna igračica u pobjedi Ezačibašija bila je Bilećanka Tijana Bošković, koja je zapečatila sudbinu brazilske ekipe, a u ovom meču napravila je 28 poena, imala sedam blokova i jedan as servis, što ju je učinilo najuspješnijom igračicom utakmice.\nBrazilska ekipa povela je sa 2:0, no njihovo vodstvo se brzo istopilo jer je Ezačibaši doslovno izblokirao njihovu pobjedu.\nTurski klub je stao u kraj ekipi Rexone sa svoje tri najbolje igračice – Tijanom Bošković, Džordan Larson Burbak i Tatianom Košelevom. Njih tri napravile su čak 62 poena iz napada, što im je na kraju donijelo preokret i pobjedu.\nOznakeEzačibaši ODBOJKA Tijana Bošković


Bivši zamjenik šefa CIA za Balkan: BiH je krhka tvorevina, nije prava država\nBEOGRAD - Granice bazirane na etnicitetu su najbolje rješenje za Balkan, u suprotnom, one su stalni izvor sukoba, jer nisu ono što politička zajednica i narodi stvarno žele, izjavio je bivši zamjenik šefa američke Centralne obavještajne agencije (CIA) za Balkan, sada politički i ekonomski konsultant Stiven Majer.\n"Sjećam se da je svojevremeno Klintonova administracija govorila: 'Neka se naviknu da tako žive!' Ali vrijeme je pokazalo da moje bivše kolege nisu mogle da riješe bilo šta u zemljama čiju istoriju ni kulturu, zapravo, ne razumiju", naveo je Majer.\n"Potrebno je hrabro liderstvo koje će jasno i glasno da kaže da nije moguć status kvo, jer on Balkanu donosi ekonomsku stagnaciju, sukobe, etničku mržnju i stalnu prijetnju nasiljem", istakao je Majer.\nPrema njegovim riječima, BiH je krhka tvorevina, nije prava država, i vrijeme je da političari odrede šta žele za svoje društvo.\n"Uvijek sam govorio da sami lideri u regionu treba da otvoreno pokrenu pitanje promena, ali ističem da, pritom, izvan tog procesa treba da drže SAD i Rusiju, i druge velike sile", istakao je on.\n"Smatram da Amerika ne razumije dobro ni lokalnu kulturu, niti brine o potrebama ljudi koji žive na Balkanu, već se usredsređuje samo na svoje interese", naglasio je Majer i dodao da je u CIA uvijek govorio da ne znaju šta rade na Balkanu, da je zbog toga imao probleme, ali da se sada vidi da je bio u pravu.\n"Ako Aleksandar Vučić kao predsjednik centralne zemlje Balkana preuzme liderstvo, zajedno sa ostalim lokalnim vođama, uključujući Hrvate, iako oni često govore da nisu dio tog prostora, vjerujem da je moguće da se pokrene proces u drugom, boljem, pravcu", naveo je on.


Nova pravila: Bela tehnika i nameštaj samo posle 20h, kazna i do 50.000 RSD - BIZlife\nNova pravila: Bela tehnika i nameštaj samo posle 20h, kazna i do 50.000 RSD\nU Beogradu je 1. decembra stupila na snagu Odluka o dostavi prema kojoj će ubuduće snadbevanje radnji i restorana moći da se obavlja samo između 20 sati uveče i sedam sati ujutru.\nTakođe, više neće biti moguća dostava sa sabraćajnica i trotoara već parking mesta ili ukoliko neko ima svoje dvorište, a glavni razlog ovakve mere je funksionisanje gradskog prevoza.\nNaime, 20. novembra stupio je na snagu novi kućni red u stambenim zgradama u prestonici, prema kojem je kućni red predviđen od 22:00 do sedam sati ujutru.\nTo znači da će stanari, ako naruče belu tehniku ili nameštaj na primer, isporuku moći da očekuju samo u periodu od dva sata – od 20 do 22 sata?\n“Stanari će unapred morati da planiraju kupovinu nameštaja i bele tehnike. Žitelji zgrada koji nemaju svoje parkinge, moraće da preuzmu robu u terminu između 20 do 22 časa. I za to imaju svega 15 minuta“, rekao je profesionalni urpavnik Đorđe Aleksić za Prvu TV.\nPrema njegovim rečima, ovo će biti veliki problem za stanare koji žive u centru grada, gde veliki broj zgrada nema svoj parking.\nPodsećamo da su za remećenje kućnog mira predviđene kazne od 5.000 dinara za fizičko do 50.000 dinara za pravno lice, a ceh bi mogli da plate i upravnici i to 10.000 dinara za one „iz svojih redova“ do 20.000 dinara za „profesionalce“.\ndostava/kućni red/odluka o dostavi\nPingback: Komunalna krenula u akciju: Pale prve KAZNE za dostavu robe - Bizlife.rs


eKapija | "Zeleni koridor" olakšava izvoz srpske robe u Rusiju - Dogovor o jednostavnijim carinskim procedurama moguć za nekoliko meseci\nIzvor: Sputnik | Sreda, 11.05.2016.| 15:45\n"Zeleni koridor" olakšava izvoz srpske robe u Rusiju - Dogovor o jednostavnijim carinskim procedurama moguć za nekoliko meseci\nZamenik direktora Uprave carina Duško Marinković kazao je za "Sputnik" da će ovih dana biti upućen poziv kolegama u ruskoj carini za početak pregovora o "zelenom koridoru", koji treba da olakša izvoz srpske robe.\nOn je objasnio da kategorija "zelenog koridora" podrazumeva primenu posebnih olakšica i ubrzanje carinskih procedura pri prometu robe, što omogućava bržu otpremu i prelazak robe preko carinske linije uz minimalne administrativne prepreke.\nOd takve trgovinske razmene obe strane mogu da imaju višestruku korist, a svakako najveću bi imala poslovna zajednica, dodao je on.\nUprava carina je upoznata sa činjenicom da je ruska carina i sa drugim zemljama zaključila slične sporazume, koji, veruje, mogu da posluže kao obrazac za zaključivanje eventualnog sporazuma između ruske i srpske carine.\nMarinković je naglasio i da će Uprava carina biti spremna da sprovede svaki dogovor o uspostavljanju "zelenog koridora" sa Rusijom, ali i podsetio da je ta institucija izvršni organ u sastavu Ministarstva finansija.\nCarinska služba nije instanca koja samostalno može da ispregovara sporazum i da ga zaključi, ali, dodao je, sigurno neće biti ni kočnica razvoju srpske privrede, tako da će sve što bude dogovoreno na nivou Vlade i uz saglasnost Ministarstva, svakako biti sprovedeno u praksi.\n- Mi u svakom slučaju pozdravljamo svaku inicijativu koja bi dovela do poboljšanja privrednih aktivnosti, do privrednog rasta i ekonomskog oporavka zemlje i to je u ovom momentu jedan od prioriteta Uprave carina - naglasio je Marinković.\nSrbija je sa Rusijom još 2000. godine potpisala Sporazum o slobodnoj trgovini, koji joj praktično omogućava bescarinski izvoz domaće robe. Pogodnosti tog sporazuma, koje je dobila retko koja država, međutim, nije iskoristila.\nNasuprot očekivanjima, piše "Sputnik", izvoz u Rusiju u 2014. je posle četvorogodišnjeg rasta, bio tri odsto manji nego 2013. Verovatno bi rezultat bio daleko gori da izvoz prehrambenih proizvoda nije bio 66,7% veći, prvenstveno zbog embarga koji je avgusta te godine Rusija uvela na uvoz prehrambenih proizvoda iz EU kao odgovor na sankcije Zapada zbog situacije u Ukrajini.\nSličan trend je nastavljen i u prošloj godini kada je, prema raspoloživim podacima Ministarstva trgovine, u prvoj polovini zabeležen pad ukupnog izvoza od 19%, iako je prodaja prehrambenih proizvoda na godišnjem nivou porasla 40%.\nU međuvremenu su organizovani mnogi sajmovi, zasedali mešoviti srpsko-ruski komiteti za privrednu saradnju, razmenjivali smo privredne delegacije, ali osim lepih reči o mogućnostima, malo šta je ostvareno.\nDa je skori dogovor o "zelenom koridoru" moguć najavila je i zamenica šefa ruske carine Tatjana Golendejeva, istakavši da u Moskvi žele da što pre olakšaju i ubrzaju uvoz robe iz Srbije.\nAko se intenziviraju pregovori na relaciji Moskva—Beograd, celokupan posao oko "zelenog koridora" bi se mogao završiti u nekoliko narednih meseci jer, što je posebno važno, postoje dobra volja i uslovi za to, kazala je Golendejeva.\nProtokol o razmeni podataka o vrednosti robe u prometu između Srbije i Rusije je potpisan u oktobru 2014. godine, ali još nije definisan način na koji će se to činiti.\nZa novi korak saradnje potrebno je da se definiše međusobna komunikacija između dve carinske službe. Da bi "zeleni koridor" mogao da funkcioniše, potrebna je elektronska razmena podataka i prolaz graničnih prelaza bez carinskih formalnosti.\nubrzanje carinskih procedura\ntrgovinska razmena Srbije i Rusije\nbescarinski izvoz u Rusiju\nProtokol o razmeni podataka o vrednosti robe u prometu između Srbije i Rusije


Kebo podržao novu paramentarnu većinu u FBiH! – Visokoin.com\nKebo podržao novu paramentarnu većinu u FBiH!\nPotpredsjednik Federacije BiH Mirsad Kebo danas je u saopćenju za javnost govorio o aktuelnoj političkoj situaciji u Federaciji, rekontrukciji federalne vlade, te navodima da napušta stranku SDA.\n“Povodom aktuelne političke situacije, u skladu sa svojom ustavnom pozicijom, i prije svega, odgovornošću kao legalist podržavam opće ustavno i parlamentarno pravo političkih stranaka u Parlamentu Federacije BiH da ostvaruju koalicije i imaju Vladu koja je odgovorna da sprovede njen program”, stoji u Kebinom saopćenju.\n“U skladu sa nadležnostima potpredsjednika Federacije BiH, očekujem da sva rješenja moraju biti u skladu s Ustavom, predviđenim procedurama, kao i odlukama Ustavnog suda Federacije BiH, i u interesu svih građana i naroda BiH na njihovom putu ka EU i euroatlantskim integracijama”, stoji u saopćenju za javnost potpredsjednika FBiH.\nPoučen iskustvom i situacijom, u kojoj se našao dopremijer FBiH i ministar Desnica Radivojević nakon što je napustio SDA, Kebo je u saopštenju jasno podcrtao kako nije pomišljao niti sada pomišlja dati ostavku, s obzirom na aktuelnu situaciju koja posebno sada zahtjeva kako od njegove, tako i od svih drugih funkcija, konstruktivan i odgovoran rad. Ova izjava se veže za moguće aktiviranje bjanko kovertirane ostavke koja je vjerovatno deponovana u SDA-u. Na ovaj način je Kebo potpuno anulirao mogućnost da SDA ponovi isti scenarij kao i u slučaju Radivojević.\n“I dalje namjeravam ostati fokusiran isključivo na osnovni posao i zadatak potpredsjednika FBiH da štitim Ustav, zakone i procedure koje osiguravaju funkciju pravne države i štite interese građana FBiH”, kazao je Kebo.\nNa kraju saopćenja je dodao kako ostaje u SDA, kao najstariji član rukovodstva stranke.


Evropska unija optužila je kompaniju Gugl da krši evropske antimonopolske zakone i potkopava globalno tržište mobilnih aplikacija, dajući svom operativnom sistemu Android preferencijalni tretman u Guglovim proizvodima\nEvropska komesarka za konkurenciju Margrete Vestager ocenila je da Guglovo ponašanje oduzima potrošačima pravo na veći izbor mobilnih aplikacija i usluga, kao i stoji na putu inovacija. Gugl je zlopupotrebio svoju dominatnu poziciju, poručila je Vestager.\nOperativni sistem Android dizajniran je da podržava Guglove mape, pretraživač, džimejl, Jutjub i druge proizvode koji toj kompaniji daju veće mogućnosti u prodaji digitalnih reklama. Iako proizvođači uređaja ne moraju da koriste Android, oni se žale evropskim regulatorima da ta kompanija kažnjava one koji odstupaju od Guglovog dizajna.\nČetiri od pet pametnih telefona i tableta u svetu, kao i na evropskom tržištu, koristi Android.


Priča: Neka 50.000 Nijemaca opet skandira „Roter Štern“! | BN\nPriča: Neka 50.000 Nijemaca opet skandira „Roter Štern“!\nOva ekipa Crvene zvezde je zbog svih dosadašnjih rezultata na evrosceni dobila prilično veliki kredit kod svojih navijača, koji joj neće zameriti ni eventualni neuspeh u ovoj utakmici. Ali u taboru Vladana Milojevića su svesni da verovatno neće imati bolju priliku od ove za još jedan istinski evropski podvig.\nFudbal 28.09.2017 | 18:30\nDiseldorf, 23. maj 1979. godine, fudbaleri Crvene zvezde utučeni napuštaju Rajn stadion jer su ostali bez trofeja Kupa UEFA zbog nepravedno dosuđenog jedanaestrerca od strane italijanskog sudije Alberta Mikelotija, iako su bili daleko bolji protivnik od Borusije iz Menhengladbaha. Ali nakon proslave velike pobede domaćeg tima iz 50.000 grla nemačkih navijača gromoglasno se zaorilo “Roter Štern, Roter Štern”. Zvezda je tada još jednom u svojoj istoriji nadigrala jednog tamošnjeg velikana i naterala nemačku publiku da joj se fudbalski pokloni. Sadašnja generacija srpskog vicešampiona možda nije u stanju da se poigrava sa jednim od timova iz fudbalski daleko razvijenije lige, ali će pokušati da makar podseti na svetle trenutke iz svoje istorije i dođe do rezultata koji bi po važnosti mogao da se meri sa onima koji su imali daleko veću težinu u nekim prošlim vremenima.\nIzabranici Vladana Milojevića večeras od 19 časova na Rajn Energi stadionu imaju priliku da sebi otvore vrata evropskog proleća, jer bi u slučaju pobede bili četiri boda ispred ekipe Petera Štegera i doveli je u gotovo bespomoćnu situaciju. Ipak, crveno-beli će pored velike borbe sa Kelnom imati i jedan otovreni unutrašnji obračun, koji će jasno pokazati da li je ova generacija Zvezdinih fudbalera već sada stasala za pravi evropski fudbal i ozbiljan učinak na međunarodnoj sceni.\n„Zvezda svojm istorijom zaslužuje da bude među elitom evropskog fudbala. Mnogo naših igrača nema veliko evropsko iskustvo, ali svojim kvalitetom i znanjem zaslužuju da igraju Ligu Evrope. Keln je bundesligaš, koji je prošle godine igrao sjajno. Želimo da igramo onako kako smo igrali, da damo sve od sebe, pa ćemo videti šta će nam to doneti. Igramo protiv tima iz jake lige, videćemo kako će igrači reagovati na sve to“, rekao je Vladan Milojević.\nCrvena zvezda je u svojoj istoriji rušila i minhenski Bajern, Hertu, Karl Cajs Jenu, Dinamo Drezden i Kajzerslautern, ali će sada naspram sebe imati ekipu koja je od početka sezone samo jednom uspela da izbegne poraz i koja je izgubila gotovo sva svojstva koja su je krasila prošle sezone. Ipak, možda će baš takva situacija prestavljati mač sa dve oštrice za srpskog predstavnika, jer će ovaj Keln kad-tad morati da upali, s obzirom da se ne radi o ekipi koja kvalitetom zaslužuje da bude na dnu nemačkog fudbala. Nadamo se da se to neće dogoditi baš ove večeri.\nOstaje da se vidi da li će bundesligaška atmosfera na Rajn Energi stadionu uspeti da poljulja sampouzdanje Zvezdinih igrača i utiče na to da se strah uvuče u kostiMilojevićevog tima. To bi moglo da bude kobno po Beograđane, jer bi najverovatnije izazvalo seriju grešaka i uticalo na to da gosti vrlo rano podlegnu pritisku rivala.\nCrveno-beli na Kelnovu brzinu i motiv moraju da odgovore na isti način, a u dosadašnjem toku evropske sezone su pokazali da su i u stanju da to učine. Ključnu prevagu na sredini terena mogli bi da naprave Mičel Donald, Nenad Krstičić i Gelor Kanga. Ukoliko njih trojica uspeju da “ukradu” loptu iz nogu rivala i uzmu je pod svoju kontrolu podvig u Kelnu bi postao više nego dostižan cilj. Kec iz rukava će ponovo bitiNemanja Radonjić, čija bi brzina mogla da kazni eventualno otvaranje domaćina, ali sa druge strane i da ga natera da malo uspori ritam, što bi takođe olakšalo posao crveno-belima.\nU Kelnu utakmicu sa Crvenom zvezdom vide kao idealnu priliku za izlazak iz krize. Štegerloše rezultate još uvek nije skupo platio, je se ipak radi o treneru koji je posle dve i po decenije vratio Keln na evropsku fudbalsku mapu. Ipak, njegov status bi mogao silno da pogorša neuseh protiv Crvene zvezde.\n„Dobar rezultat u ovoj utakmici bi bio pozitivan za naš status u Ligi Evrope, ali bi bio značajan i za Bundesligu. Ovaj meč vidimo kao šansu da se izvučemo iz negativne situacije. Zbog toga želimo da zaboravimo na krizu i osvojimo prva tri evropska boda. Zvezda u potpunosti dominira u domaćem prvenstvu, prošla je i kroz više nego zahtevne zadatke u Evropi, pa je sa velikim samopouzdanjem stigla u Keln“, rekao je Šteger.\nOva ekipa Crvene zvezde je zbog svih tih dosadašnjih rezultata na evrosceni dobila prilično veliki kredit kod svojih navijača, koji joj neće zameriti ni eventualni neuspeh u ovoj utakmici. Ali u taboru Vladana Milojevića su svesni da verovatno neće imati bolju priliku od ove za još jedan istinski evropski podvig.


Pre godinu dana, Tipsarević je odlučio da krene putem kojim se ređe ide. Danas, on je igrač koje je napravio rekordan skok od 457 pozicija na ATP listi, ali tu se neće zaustaviti – u ponedeljak bi mogao da bude i 60. na svetu.\nKada se pre nešto manje od godinu dana, tačnije 25. aprila 2016. godine, drugi put vratio tenisu posle bolesti, dvostruke operacije, duge i mučne pauze i sa svega 20 odsto preostale tetive u stopalu, Janko Tipsarević nije više imao “zaštićen plasman” koji ATP daje teniserima koji dožive teške povrede.\nPojavio se u Ostravi kao 528. teniser sveta, svestan da će kvalifikacije za velike turnire preskakati samo ukoliko dobije “vajld kard”, a i da će tada verovatno u startu imati posla sa Top 10 igračima.\nOdlučio se da krene putem kojim se ređe ide, ali koji je samo naizgled lakši, jer ATP za titule na čelendžerima daje otprilike isto bodova koliko i za osminu finala na Masters turnirima.\nU 32. godini nekada osmi teniser sveta morao je da ima čvrstu volju, da bude strpljiv i bira pravi trenutak za skok na ATP tur, pa povratak na čelendžer nivo, gde se često susretao sa igračima koje, verovatno, ne bi ni upoznao da ga na jesen 2013. godine nije zadesila ozbiljna tegoba sa zdravljem.\nU dva odvojena hirurška zahvata, jer prvi nije dao željene rezultate, Dejvis kup šampionu odstranjeno je 80 odsto tetive koja spaja petu sa vrhom stopala i koja je, u tenisu, pa i sportu generalno, veoma opterećena. Praktično, svaki put kada se podižete na prste.\nU situaciji u kojoj bi najveći broj ljudi odustao od aktivnog bavljenja sportom, Tipsarević se 2015. vratio na teren, ali je morao da napravi novu pauzu i ponovo prođe kroz određene neprijatnosti (odigrao je samo deset mečeva te sezone, dobio tri i izgubio sedam), a onda je pre godinu dana u Češkoj odlučio da pokuša još jednom.\nJanko Tipsarević načinio je ubedljivo najveći skok na ATP listi u prethodnih godinu dana, nadmašivši čak i Huana Martina Del Potra, koji je sa 337. dospeo na 33. mesto na svetu i napravio pomak od 304 pozicije.\nPosle titule na čelendžeru u Ćingdau prošle nedelje, Tipsarević je godinu zaokružio skokom sa 528. pozicije na 71. mesto (+457), ali to nije sve – treba istaći i da se, zbog gubitka bodova iz 2015. godine, Janko u međuvremenu spustio do 686. mesta, a da će već narednog ponedeljka nastaviti svoj pažnje vredan uspon.\nDevetu uzastopnu pobedu u dva seta u Kini, popularni Tipsa zabeležio jutros u polufinalu čelendžera u An-Ningu (nagradni fond 150.000 dolara, šljaka), gde je kao drugi nosilac savladao argentinskog tenisera Huana Pabla Paza – 6:4, 6:3.\nTipsarević će se u nedelju od 6.45 sastati u finalu sa francuskim takmičarom Kventnom Alisom, 129. na svetu, a ulog će biti 125 ATP poena i nagrada od 21.600 dolara.\nPoraženom će ostati uteha u vidu 75 poena i čeka na 12.720 dolara, a ukoliko zabeleži i desetu pobedu u dve nedelje u Ćingdau i An-Ningu, Tipsarević će u ponedeljak osvanuti verovatno kao 60. ili 61. igrač na svetu!\n“Povrede su prošlost, moj cilj je da na kraju sezone budem negde oko 30. pozicije na ATP listi. Zato trenutno ne razmišljam o tome da li samo 80, 90. ili 70, jer je moj cilj da se vratim u Top 30”, rekao je Tipsarević novinarima u Kini.\nDaleki Istok mu očigledno prija, jer je u januaru vezao dve titule na čelendžerima u Bangkoku, gde je ostvario deset uzastopnih pobeda od čega devet u dva seta. Set mu je uzeo samo beloruski teniser Jegor Gerasimov.\nPosle kratke pauze i putovanja u Južnu Ameriku, Tipasrević se vratio u Aziju, nešto severnije od Tajlanda, i nastavio da pobeđuje u serijama. Za sada nije izgubio ni set.\n“Odlučio sam da dođem u Aziju, umesto da nastupam na šljaci u Evropi, jer iskreno obožavam da igram u Aziji. Nebitno da li se radi o turnirima sa ATP ili čelendžer tura, uvek sam ovde osvajao veliki broj poena”, obrazložio je i rečima, ali i delom.\nOn se povremeno “javi” iz Kine postovima na društvenim mrežama, koje obično potpiše tagom #keepdigging, što u bukvalnom prevodu znači “nastavi da kopaš”.\nS obzirom na to da je prošle nedelje zabeležio skok od 18 pozicija, a da naredne može da napreduje još deset, nema dileme oko toga da li je Janko doneo pravu odluku kada je okrenuo leđa Monte Karlu i Barseloni i krenuo na dalek put da iskopa bodove za povratak u vrh svetskog tenisa gde prema kvalitetu, talentu i reputaciji svakako pripada.\nTagoviatp lista Janko Tipsarevic pressserbia\nKantarion pobeđuje depresiju! (Recept)


Napredak bez bele zastave na Topčiderskom brdu – Kruševac PRESS\nAutor J. Marković\t Objavljeno 21.09.2016. 0\nU šesnaestini finala Kupa Srbije, Napredak će danas od 18 časova na stadionu JNA odmeriti snage sa Partizanom.\n“Naš osnovni cilj je prvenstvo i u sredu ćemo protiv Partizana u Beogradu pružiti priliku igračima koji imaju manju minutažu“, kazao je na press konferenciji pomoćni trener Napretka Vlado Karakaš – “Daleko smo od toga da sa belom zastavom idemo u Beograd, ali cilj nam je da vidimo šta u toku takmičenja možemo da dobijemo od igrača koji su se kasnije priključili timu i koji nisu prošli ceo pripremni period sa Napretkom“.\n“Pobeda u derbiju sigurno da mnogo znači crno – belima. Mi smo Partizan pobedili u drugom kolu prvenstva, ali je sada kod njih u ekipi potpuno drugačija situacija, jer nas dočekuju u dobroj atmosferi. Najbitnije je da igramo dobro i da onemogućimo protivnika da stvara šanse ispred našeg gola. Očekujem dobru utakmicu i nadam se prolasku u dalju fazu takmičenja”, istakao je mladi Miloš Vulić.\nBivši “partizanovac” Nikola Leković nema pravo nastupa zbog kartona, a neizvesno je učešće i Frimponga zbog povrede.\nFK NapredakfudbalKup SrbijePartizan


Milionu životinjskih i biljnih vrsta preti nestanak, a u poslednjih 300 godina nestalo je čak 87 odsto vlažnih područja na svetu. Ključni uzrok je - zagađenje.\n"U potok u Valjevu izručena tona pokvarenog mesa", poslednji je u nizu naslova koji ukazuju na ekološki neprihvatljivo ponašanje ljudi. I kao da nam je samo to falilo pored vazduha koji možemo da vidimo golim okom, blata koje teče iz vojvođanskih česama, malih hidroelektrana koje "jedu" reke, i otpadnih voda koje se iz fabrika ulivaju u reke.\nSada se pokrenulo i pitanje gubitka vlažnih područja, odnosno staništa u kojima je voda u velikoj meri prisutna, a to su vlažne livade, plavne zone, tresetišta, kao i jezera, reke, močvare, bare, potoci, izvori, vrela, ribnjaci... Upravo je 31. januara bio Svetski dan vlažnih područja, kada Zavod za zaštitu prirode Srbije ističe da čak 40 odsto živog sveta živi upravo u ovakvim staništima.\nZagađenje glavni uzzrok uništavanja vodnih staništa\n- Milionima životinjskih i biljnih vrsta preti nestanak, pre svega, gmizavcima, vodozemcima, pticama močvaricama i sisarima - upozoravaju iz Zavoda, i upućuju na to da su glavna tri uzroka uništenja vlažnih područja upravo oni za koje je kriv čovek: zagađenje, isušivanje i prenamena zemljišta - kažu iz Zavoda.\n- Osnovni uzrok nestanka vlažnih, ali i svih ostalih staništa, je svaka izmena u prirodnim staništima. Za vlažna stanista pre svega je odvodnjavanje - melioracija, dalje unos stranih vrsta i prostorno širenje čovekovih naselja i površina, a na na uštrb vodenih staništa: pretvaranje u obradive površine, jer su ta staništa bogata nutrijentima - kažu stručnjaci iz Zavoda za zaštitu životne.\n- Mere zaštite pre svega bi trebalo da budu usmerene ka prečišćavanju otpadnih voda preko kojih dolazi sve zagađenje. Fabrike treba graditi dalje od vlažnih ekosistema i izbegavati upotrebu svih hemijskih preparata blizu slobodne vode ili mesta gde je nivo podzemnih voda visok. Takođe, jedna od mera je sprečavanje melioracionih radova, odnosno odvodnjavanja, jer nestankom vlažnih područja efekti zagađenja su eksponencijalno veći - zaključuju iz Zavoda.


Elvedin Okerić novi predsjedavajući Skupštine KS, prva dopredsjedavajuća Danijela Kristić – The Balkantimes Press\n07/12/2020 Balkantimes.Press\t241 ViewsElvedin Okerić, predsjednik skupštine, Vlada KS\nElvedin Okerić (Narod i pravda) novi je predsjedavajući Skupštine Kantona Sarajevo, a prva zamjenica predsjedavajućeg je Danijela Kristić (Narod i pravda).\nZamjenici predsjedavajućeg Skupštine KS su Vibor Handžić (Naša stranka) i Smiljana Viteškić (SDA).\nOdluka je to rukovodstva Skupštine koja je održana danas u 13 sati.\nPodsjećamo, Skupština KS je na posljednjoj sjednici usvojila ostavke premijera KS Marija Nenadića i predsjedavajućeg Mirze Čelika.\nZa manadatara nove Vlade KS izabran je Edin Forto (Naša stranka). Čeka se zakazivanje Skupštine na kojoj bi trebala biti imenovana nova Vlada KS.


Dobit banaka u FBiH od 1. januara do 30. septembra 40 posto veća u odnosu na isti period 2014. - informativa.ba\nBiznis Finansije Dobit banaka u FBiH od 1. januara do 30. septembra 40 posto veća u odnosu na isti period 2014.\nDobit banaka u FBiH od 1. januara do 30. septembra 40 posto veća u odnosu na isti period 2014.\n01 Dec 2015 16:04\nStruktura aktive imala je manje promjene vezane za dvije ključne imovinske stavke: povećanje učešća kredita sa 69,2 posto na 69,6 posto i smanjenje učešća novčanih sredstava sa 28,2 posto na 26,7 posto.\nNovčana sredstva su u periodu od 1. januara do 30. septembra 2015. smanjena za tri posto ili 124 miliona KM i sa 30. septembrom 2015. iznosila su 4,4 milijarde KM.\nKrediti su u periodu od 1. januara do 30. septembra 2015. zabilježili rast od 3,6 posto ili 400 miliona KM, tako da su sa 30. septembrom 2015. iznosili 11,6 milijardi KM. Ukupni nekvalitetni krediti sa 30. septembrom 2015. iznosili su 1,6 milijardi KM i zadržani su na istom nivou kao i na kraju 2014.\nU strukturi izvora finansiranja banaka depoziti u iznosu 12,6 milijardi KM i učešćem od 75,5 posto i dalje su najznačajniji izvor finansiranja banaka u FBiH. Ukupni depoziti u periodu od 1. januara do 30. septembra 2015. imali su rast od tri posto ili 421 milion KM. S druge strane, štedni depoziti, kao najznačajniji segment depozitnog i finansijskog potencijala banaka, u periodu od 1. januara do 30. septembra 2015. imali su rast od 5,6 posto ili 374 miliona KM i s 30. septembrom 2015. iznosili su 7,1 milijardu KM.\nDrugi po visini izvor su kreditna sredstva od 0,9 milijardi KM koja su banke dobile najvećim dijelom zaduživanjem kod stranih finansijskih institucija.\nU periodu od 1. januara do 30. septembra 2015. ukupan kapital povećan je za šest posto ili 155 miliona KM i sa 30. septembrom 2015. iznosio je 2,6 milijardi KM. Regulatorni kapital na dan 30. septembra 2015. iznosio je 2,2 milijarde KM i veći je za tri posto ili 58 miliona KM u odnosu na kraj 2014.\nStopa adekvatnosti kapitala bankarskog sistema sa 30. septembrom 2015. iznosila je 15,9 posto, što je za 0,1 posto manje u odnosu na kraj 2014., ali je i dalje je znatno više od zakonskog minimuma (12 posto).\nNa nivou bankarskog sistema u Federaciji BiH u periodu od 1. januara do 30. septembra 2015. ostvarena je dobit od 174 miliona KM, što je za 40 posto ili 50 miliona KM više u odnosu na isti period prošle godine.\nPoslovanje bankarskog sektora i u trećem kvartalu tekuće godine može biti ocijenjeno zadovoljavajućim, te se može zaključiti da je bankarski sektor i dalje ostao stabilan i siguran, saopćeno je iz Ureda za informiranje Agencije za bankarstvo FBiH.\nOznake: #banke #dobit #FBIH\nŠvajcarska: Rađa se najveća evropska banka Biznis


BEOGRAD – Komercijalni ugovor za izgradnju auto-puta E-761, deonica Pojate-Preljina – Moravskog koridora, potpisan je danas u prisustvu predsednika Srbije Aleksandra Vučića.\nŠešelj: Zorana Mihajlović uzima proviziju od Vanje Špiljka\nBEOGRAD - Šešelj optužio je danas ministarku građevinarstva, saobraćaja i infrastrukture Zoranu Mihajlović da je umešana u nameštanje poslova trgovine i skladištenja naftnih derivata.\nBeograd uz kinesku pomoć dobija sistem za prečišćavanje otpadnih voda\nBEOGRAD - Potpredsednica Vlade Zorana Mihajlović razgovarala je sa direktorom kineske kompanije CMEC o projektu izgradnje sistema za kanalisanje otpadnih voda u Beogradu.\nMihajlović: Bez policije nema rušenja bespravnog objekta na Kopaoniku\nBEOGRAD - "Bez višednevne i 24-časovne asistencije policije nećemo krenuti u rušenje ovog objekta. Ne želim da iko bude napadnut, ni od ljudi ni od mašina", rekla je Mihajlović.\nKRALJEVO – Rukovodstvo vojno-komercijalnog aerodroma Morava trenutno razgovara sa nekoliko avio-prevoznika o pokretanju redovnih letova počevši od ove zime, piše EX YU Aviation.\nMihajlović: Gradićemo još 400 kilometara novih autoputeva\nBEOGRAD - Srbija ove godine započinje gradnju 400 kilometara novih autoputeva, kao deo novog investicionog ciklusa koji će biti pokrenut, najavila je potpredsednica vlade i ministarka građevine.\nBEOGRAD – Vlada Srbije nastaviće da ulaže u aerodrom „Morava\_", koji je otvoren za međunarodni vazdušni saobraćaj, a pre svega u izgradnju nove piste koja će se raditi naredne godine.\nBEOGRAD - Završena je i najzahtevnija deonica na Koridoru 10. Posle šest godina borbe sa prirodom, izgradnje 36 mostova i dva najduža tunela, završena je deonica kroz Grdeličku klisuru duga 26,3 kilometra.\nKinezi grade deonice Novi Beograd – Surčin i Požega - Boljare\nDUBROVNIK - Ministarka građevinarstva, saobraćaja i infrastrukture Srbije Zorana Mihajlović danas je na Samitu 16 plus 1 u Dubrovniku potpisala s kineskim partnerima dva memoranduma za izgradnju dve deonice na Koridoru 11.\nMihajlović: Koridor 10 skoro završen, radovi na još nekoliko tačaka\nKOPAONIK – Putni Koridor 10 kroz Srbiju je praktično završen i radi se još na svega nekoliko tačaka, na južnom i istočnom kraku, izjavila je danas potpredsednica vlade i ministarka građevine Zorana Mihajlović.\nBEOGRAD - Ministarka građevinarstva, saobraćaja i infrastrukture Srbije Zorana Mihajlović rekla je da nije zadovoljna dinamikom kojom "Energoprojekt" radi autoput na Koridoru 11 od Obrenovca do Ljiga.\nBEOGRAD - Mihajlovićеva jе istakla da jе vrеdnost projеkata sa Kinom koji su u toku vеća od milijardе еvra, tе da su planirani projеkti vrеdni 4 mlrd EUR.


RAZGOVORI Predsjednik SDP-a sa šefom Delegacije EU u BiH\nNa kraju sastanka zajednički je pohvaljen rad Vlade Kantona Sarajevo\nSatler i Nikšić\nPredsjednik Socijaldemokratske partije BiH Nermin Nikšić primio je u nastupnu posjetu Johana Satlera (Johann Sattler), novog šefa Delegacije Evropske unije u BiH, a tema sastanka bila je aktuelna politička situacija u Bosni i Hercegovini.\nPoseban fokus razgovora odnosio se na neformiranje vlasti na državnom i federalnom nivou te je na sastanku iskazano zajedničko mišljenje kako to mora biti apsolutni prioritet djelovanja Evropske unije u Bosni i Hercegovini.\nOvakvu situaciju bi jedino mogli riješiti vanredni izbori, a promjene Izbornog zakona u smislu mogućnosti raspisivanja vanrednih izbora, ali i transparentnijeg načina održavanja izbornog procesa su ono na čemu SDP godinama insistira.\nNa sastanku je rečeno kako SDP u proteklom periodu nikada nije bio oponent interesima građana, od kojih su najvažniji integracije BiH u Evropsku uniju i NATO, te da je u mnogim segmentima reformi koje je vodila i međunarodna zajednica SDP uvijek bio konstruktivna opozicija.\nNa kraju sastanka zajednički je pohvaljen rad Vlade Kantona Sarajevo, čijim su radom građani ovog kantona iznimno zadovoljni. Međutim, uprkos dobrom radu stranaka koje čine Vladu, njihov rad je pod velikim pritiskom zbog pokušaja njihove skoro svakodnevne diskreditacije, u kojima se ne biraju sredstva u pokušajima preslagivanja skupštinske većine i eventualne smjene Vlade Kantona Sarajevo.\nNermin Nikšić Johann Sattler SDP


Komanda američkog korpusa zaduženog za krize od sada u Poljskoj - 04.08.2020, Sputnik Srbija\nPoljska i SAD objavile su da komanda Petog korpusa američke vojske, poznatog i kao korpus koji je zadužen za krize, počinje da radi u Poljskoj. Istovremeno... 04.08.2020, Sputnik Srbija\n16:23 04.08.2020 (Osveženo: 16:42 04.08.2020)\n© AFP 2022 / Wojtek RadwanskiAmerički vojnici pored lansirnog protivraketnog sistema "Patriot" u Poljskoj\n„Poljska i Sjedinjene Američke Države definitivno su usaglasile sporazum o pojačanoj odbrambenoj saradnji. Danas je za nas zaista poseban dan, jer objavljujemo aktiviranje komande Petog korpusa vojske SAD u Poljskoj“, izjavila je ambasadorka SAD u Poljskoj Džordžet Mosbaher na svečanoj ceremoniji u Krakovu.\nSa svoje strane, ministar odbrane Poljske Mariuš Blaščak izjavio je da Poljska danas potvrđuje odluku o raspoređivanju najavljene komande Petog korpusa u toj zemlji.\n„Ta odluka predstavlja krunu naših delatnosti u vezi sa povećanjem prisustva američkih snaga u Poljskoj“, dodao je Blaščak.\n3 Avgust 2020, 17:19\nOn je saopštio da su prošle nedelje Amerika i Poljska definitivno usaglasile sporazum o saradnji u vojnoj sferi.\n„Taj sporazum će oblikovati način na koji će oružane snage decenijama delovati na poljskoj teritoriji“, rekao je poljski ministar.\nPodsetimo, u Poljskoj se trenutno nalazi oko pet hiljada američkih vojnika. Sjedinjene Američke Države i Poljska završile su u ponedeljak pregovore na kojima je odlučeno da u Poljsku bude poslato dodatnih hiljadu američkih vojnika. Šef Pentagona Mark Esper je istakao će ta odluka Amerike omogućiti „efikasno obuzdavanje Rusije“.\nPeti korpus američke vojske aktiviran je ponovo posle sedam godina. On je nastao tokom Prvog svetskog rata, a bio je udarna jedinica u više sukoba u kojima su SAD učestvovale. Takođe, imao je važnu ulogu i tokom Hladnog rata, kada je bio stacioniran u Evropi.


FK Donji Srem - Sportal\n17:05 - 29.03.2016\nPovodom krivičnih prijava, koje je Fudbalski savez Srbije podneo Tužilaštvu, a na osnovu prikupljenih podataka od nadležnih organa UEFA, kao i sumnji uregularnost utakmica 26. kola Superlige Spartak - OFK Beograd (2:1, Subotica, 12. mart 2015) i osmine f\nOsvajači Kupa Srbije, fudbaleri Čukaričkog neće odbraniti trofej, jer su u osmini finala poraženi od Javora posle izvođenja penala sa 4:3. Prava goleada viđena je na Omladinskom stadionu, na kome je OFK Beograd savladao Donji Srem sa 3:0. Spartak iz Subo\nMilanović ubeđen u pobedu Pazaraca nad Donjim Sremom\nTrener fudbalera Novog Pazara Milan Milanović rekao je da očekuje tešku utakmicu, ali i pobedu svog tima nad Donjim Sremom u 10. kolu Jelen Superlige.\nMilanović posle trijumfa Pazaraca nad Donjim Sremom: Vratilo nam se zbog poštenog rada\nTrener Novog Pazara Milan Milanović rekao je da su njegovi fudbaleri igrali pod velikim pritiskom u pobedi nad Donjim Sremom, kao i da su poštenim radom zaslužili da imaju malo sreće.\nFudbaleri Napretka nisu uspeli da se plasiraju u četvrtfinale Kupa Srbije pošto su u Subotici poraženi od Spartaka 2:0, dok je Donji Srem prošao dalje pobedom nad Borcem istim rezultatom. OFK Beograd je na svom terenu u 94. minutu prekrenuo rezultat prot\nRemi sa Kragujevčanima sprečio Vošu da izbije na prvo mesto\nU prvim mečevima 11. kola Jelen superlige, pobeđivali su gosti: Radnički iz Niša je savladao Donji Srem sa 1:0, OFK Beograd je bio bolji od Javora sa 3:1, a Rad od Napretka sa 1:0. Ipak, nekako je najzanimljivije bilo u kasnim popodnevnim, odnosno večern\nPartizan bez publike protiv Donjeg Srema zbog incidenata na večitom derbiju\nDisciplinska komisija Fudbalskog saveza Srbije izrekla je prvu kaznu u slučaju "145. večiti derbi", koji je Crvena zvezda rešila u svoju korist sa 1:0 uz brojne incidente na tribinama, a za sada je kažnjen samo Partizan, koji će meč 12. kola Jelen Superl\nPartizan pred praznim tribinama, navijači na Rad - Zvezda u centru pažnje\nUtakmicama 12. kola ovog vikenda nastavlja se takmičenje u fudbalskom prvenstvu Srbije, derbi će u nedelju na Vračaru odigrati Rad i Crvena zvezda, a taj duel proglašen je za utakmicu visokog rizika.\nRašović: Najteži je meč onaj posle derbija, moramo da ostanemo prvi\nTrener fudbalera Partizana Vuk Rašović rekao je da je ekipa svesna da u subotu mora da pobedi Donji Srem kako bi ostala na prvom mestu na tabeli Superlige i dodao da će taj zadatak biti još teži, jer će se meč igrati pred praznim trbinama.\nPreokret šampiona: Partizan od 0:2 do pobede protiv Donjeg Srema!\nFudbaleri Partizana su posle poraza od Crvene zvezde rezultatski uspeli da se oporave, ali su do pobede protiv poslednjeplasiranog Donjeg Srema došli tek velikim preokretom: od totalnog autsajdera aktuelni prvak je gubio sa dva gola razlike a na kraju je


RASPISAN JAVNI POZIV ZA PODSTICANJE RAZVOJA KLASTERA ZA 2017. GODINU: Poziv je otvoren do 26. aprila 2017. godine\nJavni poziv za učešće u "Programu podsticanja razvoja klastera u Crnoj Gori za period 2017-2020 godina", za 2017. godinu raspisan je 27. marta 2017. godine i trajaće do 26. aprila, a raspoloživa sredstva za ovu godinu su 100.000 eura.\nU okviru ovog poziva, Ministarstvo ekonomije odobrava finansijsku pomoć do 50% ukupnih opravdanih troškova, odnosno do 65% za klastere iz manje razvijenih jedinica lokalne samouprave, i to u iznosu najviše do 15.000 eura po jednom projektu.\nOsim što je maksimalan iznos subvencije po aplikaciji povećan sa 10.000 na 15.000 eura, novina u ovom Javnom pozivu je i da aplikanti mogu predati dva projekta, pod uslovom da se odnose na različite predmete podrške. Strateški prioritetne djelatnosti koje su predmet sufinansiranja obuhvataju: preradu poljoprivrednih proizvoda/prehrambenu industriju, drvopreradu, ostale proizvodne djelatnosti (u skladu sa Programom), turizam i ugostiteljstvo.\nTokom trajanja Javnog poziva Ministarstvo će organizovati niz Info dana u nekoliko crnogorskih jedinica lokalne samouprave, kako bi prezentovalo Program i pružilo sve potrebne informacije zaiteresovanim klasterima. Info dani će biti organizovani u periodu od 3. do 7. aprila, a detaljne informacije o datumu, jedinici lokalne samouprave, mjestu i vremenu održavanja Info dana blagovremeno će biti objavljene na sajtu Ministarstva ekonomije.\nOsim navedenog, Minstarstvo ekonomije je u sarandji sa UNDP-jem u okviru projekta Unapređenje konkurentnosti privrede u Crnoj Gori i ove godine obezbijedilo tehničku podršku za klastere koja će se odnositi na pripremu Prijedloga projekata sa kojima će klasteri aplicirati.\nKonkursna dokumentacija za učešće u ovom Programu može se preuzeti lično u prostorijama Ministarstva ekonomije, kao i na web stranici Ministarstva ekonomije.\nIZVOR: Vebsajt Ministarstvo ekonomije, 27.03.2017.


Održan sastanak Nadglednog odbora za Instrument pretpristupne podrške - EUIC Podgorica\nPodgorica, 6 decembar 2016, – U EU Info centru je danas održan sastanak Nadglednog odbora za Instrument pretpristupne podrške (IPA) na kojem su razmatrani efektivnost, kvalitet i cjelishodnost sprovođenja programa i projekata koje finansijski podržava Evropska unija, kao i aktivnosti u okviru pripreme programa i akcija koje će se finansirati fondovima EU u narednom periodu.\nOtvarajući sastanak ministar Pejović je istakao da Crna Gora bilježi visok stepen iskorištenosti sredstava iz Ipe, što pokazuje da imamo znanja i vještina, kako za planiranje, tako i za uspješno sprovođenje projekata. Podsjetio je da je u periodu 2007 – 2013, Crna Gora iskoristila više od 90 % sredstava od raspoloživih 235 miliona eura bespovratne podrške EU.\n„Kao najmanja država Zapadnog Balkana uspjeli smo da uspješno privedemo kraju najveći broj projekata prekogranične saradnje, što dovoljno govori o intenzitetu saradnje Crne Gore sa susjedima i u ovoj oblasti“, istakao je ministar Pejović.\nDirektorica za Zapadni Balkan u Generalnoj direkciji EK za susjedstvo i pregovore o proširenju Henoveva Ruis Kalavera je istakla da Crna Gora koristi Ipu kao važno sredstvo podrške sprovođenju najvažnijih reformi u procesu pristupanja EU. Poručila je da uspjeh Crne Gore u korištenju sredstava EU potvrđuje i spremnost EU da poveća iznos dostupnih sredstava Ipe tokom finansijske perspektive 2014 – 2020.\n“Na taj način mi pripremamo Crnu Goru kao budući članicu Evropske unije i zbog toga izdvajamo značajnu pomoć. U višegodišnjoj finansijskoj perspektivi imali smo velike iznose ali smo spremni da dajemo čak i više sredstava, oko 300 miliona “, rekla je Ruis Kalavera.\nOna je naglasila da će EU i nastaviti da pruža podršku prioritetnim sektorima u Crnoj Gori, kako bi, u konačnom, svaki građanin Crne Gore osjetio konkretne koristi od reformi koje se sprovode tokom procesa pristupanja Uniji.


GENERALNA DIREKTORKA UNESKA U POSETI SRBIJI: Pomoć i oko Novog brda | Novosti.RS\n12. 09. 2019. u 23:20\nEmir Kusturica i Odri Azule / Foto: A.Stanković\nGeneralna direktorka UNESKA Odri Azule u poseti Srbiji. Emir Kusturica zatražio zaštitu kulturnog nasleđa na KiM\nOTKAKO je Srbija ponovo samostalna zemlja, prvi je put ugostila generalnog direktora Uneska - Odri Azule, koja je danas doputovala u Beograd, a povod je Međunarodni ekspertski sastanak o medijskoj i informacionoj pismenosti. U organizaciji Ministarstva kulture i informisanja, a u saradnji sa Uneskom i Ministarstvom spoljnih poslova, ovaj skup u Palati "Srbija" okupio je trideset dvoje stručnjaka iz celog sveta u oblasti medija, obrazovanja, informacionih i komunikacionih tehnologija.\nBoravak u našem glavnom gradu generalna direktora Uneska iskoristila je i da obiđe obrazovne i kulturne institucije - Devetu beogradsku gimnaziju, Istorijski muzej Srbije, Jugoslovnsku kinoteku. U beogradski suton, od Trga Nikole Pašića do Studentskog trga, prošetala je u društvu ministra prosvete Mladena Šarčevića, ambasadorke Srbije u Unesku Tamare Rastovac Siamašvili, predsednika nacionalne komisije za saradnju sa Uneskom, lekara i pisca, Gorana Milašinovića. Zastala je da pogleda obnovljeni Trg republike, Francuski kulturni centar, plato ispred Filozofskog fakulteta sa spomenikom Njegošu, zgradu Rektorata.\nU Kinoteci su Odri Azule ugostili direktor Jugoslav Pantelić, državni sekretar Ministarstva kulture i informisanja Aleksandar Gajović i Asja Drača Muntean, pomoćnik ministra kulture za međunarodnu saradnju i evropske integracije i projekte. Jednom delu susreta prisustvovao je i Emir Kusturica. Naš proslavljeni filmski reditelj zamolio ju je da pomogne u zaštiti srpskog kulturnog nasleđa na Kosovu i Metohiji.\nPROČITAJTE I: Knjiga „Kad govori mrtav kralj“ predstavljena Novosađanima (FOTO)\n- Tema sastanka je pre svega bila zaštita kulturnog nasleđa, a razgovarali smo i o zaštiti baštine na Kosovu i Metohiji, našim spomenicima na listi svetske baštine, ali i onima na listi ugrožene svetske baštine - rekla je "Novostima" Asja Drača Muntean. - Pomenut je bio i projekat na Novom brdu, o kome su poslednjih dana mediji dosta pisali. U tom smislu imaćemo punu saradnju sa Uneskom, kako bi se problemi koji su se tamo javili rešili u razumnom roku i tako da spomenik bude očuvan i u najboljem stanju, kako je bilo predviđeno njegovom obnovom.\nJugoslav Pantelić, Emir Kusturica, Asja Drača Muntean, Odri Azule i Tamara Rastovac Siamašvili\nRazgovaralo se, otkriva sagovornica, i o drugim prioritetima koji se tiču manje poznatih programa Uneska, kao što je "Mreža kretivnih gradova", za koju je apliciralo Vranje:\nMinistar Mladen Šarčević i Odri Azule\n- Jedan od tih programa bavi se i sprečavanjem ilegalne trgovine kulturnog nasleđa. Izneli smo svoju posvećenost kada su u pitanju novi upisi Srbije na listu svetske baštine. Već sledeće godine imaćemo pripremljene dve nove nominacije - kulturni predeo Bača i Dunavski limes. Kratko smo se osvrnuli i na zajednički projekat pod pokroviteljstvom Uneska, koji se tiče Holokausta, a to je obnova bivšeg jugoslovenskog paviljona u Aušvic-Birkenauu. Dotakli smo se teme Starog sajmišta, koje je, takođe, u žiži javnosti.\nPrema rečima Asje Drače Muntean, generalna direktorka Uneska je sve pažljivo saslušala i obećala da će sagledati naše inicijative i ponuditi ekspertsku i svaku drugu pomoć:\n- Pozvala je na Generalnu konferenciju, na jesen, u Parizu, a koja će ujedno biti i prva konferencija ministara kulture iz celog sveta.\nOdri Azule / Foto: A.Stanković\nPOZIVNICA ZA KONCERT\nGENERALNA direktorka Uneska Odri Azule sama je izrazila želju da upozna Kusturicu i vidi Jugoslovensku kinoteku, s obzirom na značaj koji ova naša institucija ima u evropskoj i svetskoj porodici kinoteka, otkriva Asja Drača Muntean:\n- Zainteresovana je za razvoj filmske industrije u Srbiji i za to šta naša zemlja radi da podstakne koprodukcije i snimanje filmova ovde. Mi smo je pozvali na događaj u okviru promocije Srbije u Unesku: koncert Emira Kusturice i "No smoking orkestre".


Vladan Milojević: Odlazeći trener - Ljudi - Dnevni list Danas\nPočetna » Ljudi » Vladan Milojević: Odlazeći trener\nVladan Milojević: Odlazeći trener\nDošao, video, osvojio dve titule, uveo Crvenu zvezdu posle decenije u Ligu Evrope i prvi put u Ligu šampiona, a sada će verovatno otići na vreme – kao pobednik.\n1Piše: Vlada Živanović 06. maja 2019. 14.00 Izmenjeno: 08. maja 2019. 04.02\nVladana Milojevića je sinoć na meču protiv Mladosti još samo teorija delila od osvajanja druge titule prvaka Srbije, mada je ista praktično već osigurana posle pobede nad Partizanom (2:1) u 160. večitom derbiju.\nKada je pre dve sezone preuzeo Crvenu zvezdu posle debakla Miodraga Božovića koji je u finišu izgubio prvenstvo, malo ko je verovao da Milojević može već prve godine da klub uvede u Ligu Evrope. Čarobni štapić novog trenera doneo je nekoliko čuda : pobedu nad Krasnodarom s kojom je izboren plasman u Ligu Evrope posle 10 godina, „prezimljavanje“ u Evropi posle 26 leta, a na kraju i povratak titule na stadion „Rajko Mitić“. Ove sezone Zvezdin čudotvorac podigao je lestvicu još više, neki misle i toliko visoko da će naredne to biti nepremostiva prepreka. Crveno-beli su prvi put igrali u Ligi šampiona (do 1993. Kup evropskih šampiona) u kojoj su na „Marakani“ ostvarili pobedu nad prošlogodišnjim finalistom Liverpulom (2:0).\nMilojević je svoju trenersku karijeru gradio praktično i pragmatično, znajući kada je vreme da ode kao pobednik, zbog čega se i veruje da će se ovog leta oprostiti od kluba. Slično su na vrhuncu trenerske slave u Srbiji uradili i Marko Nikolić, koji je vodio Partizan, kao i Slavoljub Muslin, koji je početkom ovog veka sa Zvezdom u dva navrata uzeo dve duple krune, a potom ostao u sećanju navijača kao večiti pobednik. Tokom trogodišnjeg rada u Omladinskoj školi Crvene zvezde Milojević je sa juniorima je redovno osvajao trofeje, a kada nije dobio šansu za vođenje prvog tima opredelio se da preuzme Javor. Potpunu trenersku afirmaciju stekao je u Čukaričkom, od koga je od 2012. do 2015 stvorio stabilnog superligaša. Sa klubom sa Banovog brda uspeo je da dva puta izbori učešće u kvalifikacijama za Ligu Evrope i osvoji Kup Srbije pobedom nad Partizanom u finalu. Zatim je kiparsku Omoniju i grčki Panionios takođe uspeo da dovede do Evrope, a onda je usledio novi poziv Zvezde, ovaj put za trenera prvog tima.\nVladan Milojević je rođen 9. marta 1970. u Aranđelovcu, a tokom igračke karijere bio je na pozicijama libera i centralnog beka. Za Zvezdu je odigrao samo 13 utakmica, a najveće uspehe ostvario je nastupajući za grčke klubove: Iraklis, Panatinaikos i Kalamatu. Oženjen je Danijelom koja je bila omladinska reprezentativka Jugoslavije u konjičkom jahanju. Ima ćerku Anđelu i sina Nemanju koji je odlučio da kao fudbaler igra za reprezentaciju Grčke. Pretpostavlja se da će posle Crvene zvezde trenersku karijeru nastaviti na Istoku, u nekom od klubova iz Saudijske Arabije, Ujedinjenih Arapskih Emirata ili Kine, a da mu je u bliskoj budućnosti zagarantovana i klupa grčkog Olimpijakosa. Fudbaleri koje je vodio tvrde da traži „čeličnu disciplinu“, kao i da „ume da oprosti greške na terenu“, ali ne i „lenjost na treningu“.\nLičnost Danas, Vladan MilojevićBeograd\n07. maja 2019. u 08.40\nSin Nemanja odlučio da igra za Grčku, tu je moguće vaspitanje podbacilo, onaj pravi srpski kralj Nemanja se baš borio protiv grčkog uticaja u Srbiji. S druge strane, imamo primer našeg fudbalera (Prijović) rođenog u Švajcarskoj a igra za Srbiju.


Predstavnici Dubrovnika u Beranama\nNaslovnica NAJNOVIJE Politika Predstavnici Dubrovnika u Beranama\nBerane – Delegacija grada Dubrovnika, načelnik Odjela za preduzetništvo, turizam i more profesor Milan Perić, predstavnici Turističke zajednice grada Siniša Žakula i Božo Burić i stručnjak za oblast turizma Neven Jerković posjetili su juče Berane.\nDelegaciju iz Dubrovnika primio je predsjednik opštine Berane Dragoslav Šćekić sa saradnicima. Tom prilikom bilo je riječi o mogućnosti saradnje sa opštinom Berane i pružanju stručne pomoći u oblasti turizma, kulture, pripremi aplikacija za pozive Evropske unije i prenošenju iskustava i primjera dobre prakse.\nNačelnik u gradskoj upravi, profesor Perić kazao je da je ovo dobronamjerna inicijativa i da osim u oblasti turizma, saradnja i pomoć se odnosi i na prekograničnu oblast, pomoć u pripremi projektnih predloga i prenošenje specifičnih znanja.\nŠćekić se delegaciji iz Dubrovnika zahvalio na posjeti i kazao da je pomoć koju nude poželjna i potrebna Beranama, posebno imajući u vidu prirodne resurse kojima sjever raspolaže, ali i nedostatak osnovnih pretpostavki za razvoj turizma.\nŠćekić je upoznao goste sa aktivnostima koje je lokalna vlast preduzela u cilju unapređenja sveukupnog stanja, kao i sa mogućnostima koje Berane nudi potencijalnim investitorima. Istakao je da je Berane bogato arheološkim lokalitetima koji predstavljaju kulturne i turističke potencijale, prirodnim resursima u oblasti planinskog turizma, autohtonim mliječnim proizvodima čija proizvodnja može biti unaprijeđena i proširena.\n– Opština Berane će preduzeti mjere kako sa nivoa lokalne vlasti tako i u obliku javno-privatnog partnerstva radi revitalizacije i stavljanja hotela ,,Berane“, koji je bio simbol grada, u funkciju – kazao je Šćekić.\nČlanovi Turističke zajednice predstavili su pojedine detalje iz svoje djelatnosti i, između ostalog, savremene mobilne aplikacije za turiste koji posjećuju Dubrovnik.


srbijasport.net - Vesti - Fudbal - Radna grupa Fudbalskog saveza Srbije u poseti na Banjici\nČetvrtak, 21.06.2018 06:22\n24.10.2016 ŽFK Rad 2130\nRadna grupa Fudbalskog saveza Srbije u poseti na Banjici\nU organizaciji FSS ženski fudbalski klub Rad posetili su tim menadžer fudbalskog saveza Dušan Gelić, predsednik sportskog saveza Beograda Vlada Krstivojević i selektori svih nacionalnih selekcija, Goran Sretenović selektor ženske A reprezentacije, Lidija Stojkanović omladinske i Suzana Stanojević kadetske reprezentacije.\nŽFK "Rad" predstavljali su predsednik Željko Mijović, sportski direktor Slađana Perić, potpredsednik Jelena Polić, treneri seniorske ekipe Dejan Paunković i Srbislav Erdeljan, Milica Smiljković trener mlađih kategorija i Jelena Jovanov sekretar omladinske škole.\nTema sastanka bila je bolja saradnja klubova i saveza, problemi vezani za takmičenje u Prvoj ligi Srbije i takmičenje u Razvojnoj ligi (U 15).\n"Mnogo toga unazađuje ženski fudbal. Tim stvarima što pre treba stati na put. Bitno je poboljšati kvalitet igračkog kadra što implicira usavršavanje trenerske struke ali i organizacionog dela kluba.\nSve su to segmenti kojima se svi zajedno moramo pozabaviti. Zajednički interes je jasan. Kvalitetnijim radom u klubovima raste i kvalitet reprezentacije. Najveći problem je duga pauza u ženskom fudbalu(skoro pet meseci) ali i nikakva pomoć lokalne samouprave. Mali broj klubova Prve lige, a duga pauza u prvenstvu zbog reprezentativnih obaveza.\nMi smo jedan od retkih kolektiva koji od svog muškog kluba ima svu potrebnu podršku što nam dodatno olakšava funkcionalnost u takmičenju. Najbolje svedoče i rezultati koji su iza nas, osvajanje Druge lige nakon jedne godine takmičenja i trenutno prvo mesto u Prvoj ligi. To je dokaz da se na Banjici radi dobro i da uprkos svim problemima uspevamo da ostvarimo zajedničke ciljeve.\nStav kluba je da se ligaške utakmice ne smeju odlagati zbog ijedne kadetske reprezentativke. U Evropi se to radi jedino kod nas. To nije ispravno jer time šaljemo poruku da se fudbal igra zbog jedne devojke.\nPogotovo smo skeptični po pitanju stranaca u ekipi i svima treba staviti do znanja da je Rad klub koji će se boriti da devojčice iz mlađih selekcija budu okosnice tima po ulasku u seniorski fudbal. Ne razmisljamo o dovođenju stranaca jer to nije interes ni našeg kluba ni reprezentacije Srbije. Mislim da zato naše reprezentativke i nemaju zapaženijeg uspeha na evropskoj sceni jer prednost dobijaju igračice iz drugih država.\nPodržavamo predlog da devojčice igraju fudbal do svoje 15-te godine sa dečacima jer se i u praksi pokazalo da je to odlično rešenje. Devojke koje su trenirale sa dečacima postaju jače, brže i tehnički obučenije.\nSvakako podržavamo i stojimo na raspolaganju savezu za svaku ideju koja za cilj ima poboljšanje kvaliteta ženskog fudbala. Trenerima je potrebno više pažnje, stručnog usavršavanja u vidu seminara, pokaznih vežbi i preventivnih treninga povreda. Malo se pažnje posvećuje marketingu, a upravo se tu mora napraviti presedan. Uključivanje medija u ove projekte od presudnog je značaja za razbijanje predrasuda o ženskom fudbalu.\nDanašnji sastanak ćemo iskoristiti na najbolji način za analizu dosadašnjih rezultata i rada u klubu. Već na narednim treninzima počećemo sa primenom materijala koji su nam selektori pripremili. Očekujem da već sledeće takmičarske godine napredak bude evidentniji" rekla je Jelena Polić


Umetnost - zdrava hrana za srce i dušu - WANNABE MAGAZINE\nUmetnost – zdrava hrana za srce i dušu\nNa kom je mestu u tvom životu umetnost? Ako si stvaralac, verovatno je na prvom mestu, ili barem u vrhu prioriteta, a ako si ljubitelj, konzument, onda je verovatno na mestu koje zauzima hrana za dušu – možda takođe u vrhu najvažnijih stvari u životu.\nKad se zapitam koliko meni znači umetnost, ne mogu da napravim distancu i da umetnost pogledam kao nešto izvan sebe, čemu mogu da procenim vrednost i mesto u svom životu.\nUmetnost je integralni deo mog bića, a verovatno uživam u njenim ograničenim vidovima, pošto ne poznajem dovoljno klasičnu muziku, arhitekturu, vajarstvo…kad malo bolje razmislim, ne mogu da tvrdim da bilo koju oblast umetnosti dobro poznajem, iako su mi književnost i pozorište najbliskiji. To što pišem, svrstava me u stvaraoce i kreativce, ali ne smatram sebe umetnicom.\nSva ta ograničenja me uopšte ne sprečavaju da se ushićujem umetničkim delima bilo koje oblasti i žanra. Odem povremeno na koncert klasične muzike i prepustim se – i tačno znam da li je to velika umetnost, da li je interpretacija sjajna, da li sam imala neprocenjiv ili samo osrednji doživljaj. Kad gledam neku predstavu ili film, isto tačno znam – intenizitet umetničke intervencije prepoznaje se i u najbanalnijoj i najizvikanijoj temi.


Obilježen 14. februar – Dan Boračke organizacije Republike Srpske - Moja Bijeljina\nObilježen 14. februar – Dan Boračke organizacije Republike Srpske\n– Posljednja dešavanja u vezi sa optužnicom protiv generala Milomira Savčića, nažalost, ne doprinose pomirenju i stabilnosti. Međutim, mi ne želimo da dozvolimo da nam nametnu scenario kakav moćnici trenutno sprovode u Crnoj Gori i na Kosovu.\nOtimaju nam vojnu imovinu, poljoprivredno zemljište, i ko zna šta je sljedeće… Putem institucije visokog predstavnika žele da izmijene Dejtonski sporazum bez saglasnosti Srba, ali treba da znaju da to nećemo dozvoliti i da ćemo biti jedinstveni – naveo je Stevanović.\n– Hvala najhrabrijim, onima koji su svojim životima obezbijedili mir sadašnjim generacijama. Neprijatelji ponovo pokušavaju da unište ono što smo stvorili, ali poručujem im da nećemo pognuti glavu – naglasio je Kisić.\nSud izbrisao Pavića i upisao novog lidera stranke


09/05/2021 - podunavlje.info\nDan: 9. maja 2021.\nSMEDEREVO, 9. maj 2021 – Na spomenike Milorada Stojkovića Miće, Svetomira Mladenovića i Ivana Stefanovića Srbe, trojice narodnih heroja iz smederevskog kraja, danas su, kao i svakog 9. maja, položeni venci u znak sećanja na njihovu žrtvu i Dan pobede u Drugom svetskom ratu koji se o ovom datumu obeležava. Vence su položile delegacije Grada Smedereva, Gradskog odbora Socijalističke partije…\nDan pobede, Drugi svetski ratLeave a comment\nSMEDEREVO, 9. maj 2021 – U organizaciji planinarskog sportskog kluba “Mosor“ iz Niša ove subote je održano takmičenje u okviru četvrtog kola Lige Srbije u planinarskoj orijentaciji. Učestvovalo je sedam planinarskih klubova sa 19 ekipa, a PSK “Čelik“ je nastupio sa četiri ekipe, od pionirskih do veteranskih kategorija. Pioniri Čelika su osvojili srebrnu medalјu, u ženskoj veteranskoj kategoriji predstavnice Čelika…\nLiga Srbije u planinarskoj orijentaciji, PSK ČelikLeave a comment\nSMEDEREVO/VELIKA PLANA, 9. maj 2021 – U Smederevu će i ovog ponedeljka biti održana akcija dobrovoljnog davanja krvi, u Centru za kulturu od 9 do 15 sati. Ovo će biti i prilika da, tokom akcije, smederevski Crveni krst uruči priznanja dobrovoljnim davaocima krvi povodom 11. maja, Nacionalnog dana dobrovoljnih davalaca krvi. Osim u Smederevu, ekipa Instituta za transfuziju krvi tokom…\nIzložba Uglješe Colića „Ptice traže nebo“ u Smederevskoj Palanci\nSMEDEREVSKA PALANKA, 9. maj 2021 – U Memorijalnoj galeriji „Dušan Starčević“ u Smederevskoj Palanci od danas će pred publikom biti radovi novosdskog slikara Uglješe Colića na izložbi pod nazivom „Price traže nebo“. Uglјeša Colić je rođen u Novom Sadu 1989. Srednju školu za dizajn i primenjenu umetnost „Bogdan Šuput“ završio u Novom Sadu, Akademiju lepih umetnosti u Beogradu, u klasi…\nMemorijalna galerija „Dušan Starčević“, Ptice traže nebo, Uglje[a Coli'Leave a comment


Online konferencija o programima podrške malim i srednjim preduzećima u BiH - Akta.ba\n28.04.2020. 13:34 / Izvor: Fena\n"Bosna i Hercegovina u procesu pristupa Evropskoj uniji – Kriza je šansa za ubrzanje procesa", tema je online konferencije koja se održava danas u organizaciji Udruženja za poduzetništvo i posao LiNK i Federalnog ministarstva razvoja, poduzetništva i obrta.\nU fokusu sudionika skupa jeste prezentacija i analiza sistema i programa podrške malim i srednjim preduzećima, uključujući prakse i iskustva Nizozemske, te analiza o tome u kojoj mjeri kriza predstavlja šansu za ubrzanje procesa socioekonomskih reformi u BiH.\nFederalni ministar razvoja poduzetništva i obrta Amir Zukić istaknuo je važnost pravovremene reakcije kako bi mala i srednja preduzeća prevazišla poteškoće u novonastaloj situaciji, uzorokovanoj pandemijom koronavirusa.\nObraćajući se sudionicima konferencije, Zukić je ukazao na ključne pravce djelovanja Vlade FBiH i resornog ministarstva, izdvajajući mjere za sanaciju posljedica krize, te poteškoće koje su posljedica administrativne fragmentiranosti i podijeljenosti nadležnosti na relaciji Federacija-kantoni-lokalne zajednice.\nIzrazio je očekivanje da će zakonom, koji se kolokvijalno naziva “korona zakon”, biti razriješena pitanja subvencija i drugih pitanja od značaja za ublažavanje posljedica krize, navodeći da bi nakon toga trebao uslijediti set zakona koji se tiču pravne dimenzije i radnopravnog statusa.\nMinistar Zukić je potcrtao važnost kontinuiranog djelovanja na poboljšanju regulatornog okvira i poslovnog ambijenta, te u tom kontekstu usvajanja Zakona o obrtu u ‘osvježenoj verziji’, a kako bi se na najoptimalniji način regulirala oblast mikrobiznisa u formi obrta, te zakona o poticanju razvoja male privrede u skladu sa standardima EU, uključujući i zakon o unapređenju poslovne infrastrukture.\nNeophodno je, kako je kazao, osigurati ‘prolaz’ i niza drugih propisa koji već dugo na agendi Parlamenta i Vlade FBiH, a prije svih, Zakona o stečaju i Zakona o porezu na dobit, koji bi trebao biti korigiran u pravcu reinvestiranja i stimuliranja investiranja putem pozitivne porezne politike i iznalaženju efikasnijih rješenja, uključujući i aktiviranje odgovarajućih programa podrške, te formiranje kreditno-garantnog fonda za mala i srednja preduzeća.\nSudionike online konferencije pozdravio je i ambasador Kraljevine Nizozemske u Bosni i Hercegovini Reinout Vos, izražavajući zadovoljstvo činjenicom da su resorna entitetska ministarstva i drugi nivoi vlasti u BiH prepoznali priliku da zajedno rade i na rješavanju problema proisteklih iz aktuelne krize.\nOcijenio je kako je dijalog između svih nivoa vlasti od ključne važnosti za razvoj poduzetništva i poboljšanje poslovnog okruženja u BiH, a naročito za rad malih i srednjih preduzeća.\nMišljenja je da je jedino na takav način moguće uspostaviti efikasan sistem i mehanizam koji su u funkciji ekonomskog razvoja i prosperiteta na općem planu.\nSudionici konferencije elaboriraju brojna pitanja od značaja za privredni oporavak i rast, uključujući način registriranja preduzeća, pitanje parafiskalnih nameta i transparentnost finansiranja, kao i prioritete sadržane u novim programima socio-ekonomskih reformi, usvojenim početkom godine.\nU radu online konferencije sudjeluju predstavnici kantonalnih i entitetskih resornih ministarstava, kao i drugih javnih institucija, te poduzetnici i predstavnici njihovih udruženja.\nRad skupa odvija se u dva panela posvećena sistemima podrške biznisima i programima podrške startupima.\nKonferencija je organizirana u okviru implementacije projekta „Ubrzanje socioekonomskih reformi većim uključivanjem u proces EU integracija“, koji finansira Ambasada Kraljevine Nizozemske u okviru programa MATRA.


Bačko Gradište: Od jeseni bez dece u vrtiću na Telepu - Portal Moj Bečej - Bečejske opštine iz ugla građana!\nNaslovna Aktuelne vesti bečejskih opština Društvo Bačko Gradište: Od jeseni bez dece u vrtiću na Telepu\nBačko Gradište: Od jeseni bez dece u vrtiću na Telepu\nIzvesno je da će od jeseni zgrada dečjeg vrtića na bačkogradištanskom Telepu biti prazna, potvrdila je direktorka ustanove „Labud Pejović“ Magdolna Ferenc. Prema njenim rečima isto će se desiti i sa zabavištem u Gerberovih, dok se razmatra mogućnost da se smanji broj grupa i u objektu u Donjem gradu.\nSaznavši za to da će se na dečjem vrtiću na Telepu naći katanac, meštani čija deca je trebalo od septembra da borave u toj zgradi, okupili su se juče (13. avgust) kako da bi iskazali protivljenje tom činu. Članovi Demokratske zajednice vojvođanskih Mađara su takođe prisustvovali skupu, te su poručili da lokalna samouprava ne treba da štedi na ovaj način.\n– Ukupno 16 dece je trebalo da krene od jeseni u ovo zabavište, dok se ranijih godina taj broj kretao od 15 do 20. Ne vidimo nikakav razlog za zatvaranje ovog objekta, rekao je Zoltan Burnat, predsednik bečejskog DZVM-a. On je dalje naveo da su članovi ove stranke prošle godine pomogli uređenje vrtića, kada je obnovljena fasada, stolarija, pa, uzevši u obzir da objekat raspolaže uređenim dvorištem i igralištem, kao malo koji vrtić u opštini, nema smisla da stoji prazan.\nPrema rečima roditelja koji su protestovali zbog odluke da im dece od jeseni pohađaju vrtić u centru, njih o tome niko nije zvanično obavestio, a nemilu vest saznali su nezvanično. O ovoj odluci trebalo je da budu obavešteni tek krajem meseca, za kada je zakazan roditeljski sastanak. Njihov stav je da je neprihvatljivo da najmlađi idu u udaljenu zgradu. Roditelji su put do centralnog objekta okarakterisali kao nebezbedan, istakavši i to da, osim toga što najmlađi moraju proći pored seoskog groblja, preti opasnost od pasa lutalica, kojih u tom delu ima, kako su rekli, mnogo.\nZbog loše finansijske situacije, sudbina vrtića sa Telepa očekuje i zgradu u Gerberovih u Bečeju, te će deca iz tog objekta biti prebačena u Miloša Crnjanskog, dok će od četiri grupe, koliko ih ima u objektu u Donjem gradu, jedna od septembra biti ukinuta.


treća doza vakcine u RS\nJela Aćimović o trećoj dozi: Preporučuje se svima koji su izloženi virusu zbog posla 0 Podijeli Podijeli na facebook Podijeli na twitter Podijeli na viber Pošalji na mail\n21.10.2021. / 12:43\nPomoćnik direktora za medicinske poslove Instituta za javno zdravstvo Republike Srpske Jela Aćimović istakla je značaj primjene treće doze vakcine protiv virusa korona, kako bi se podigao imuni odgovor organizma koji vremenom počinje da slabi.\nAćimovićeva je pojasnila da se treća doza primjenjuje šest do osam mjeseci nakon primjene druge doze vakcine protiv virusa korona.\n"Institut je već počeo primjenu treće, odnosno buster doze, a danas je prvi dan kada smo organizovano pozvali veći broj ljudi", rekla je Aćimovićeva novinarima u Banjaluci.\nOna je navela da će Institut u narednom periodu organizovati aktivnost "Otvorenih vrata" svakim danom od 11.00 do 14.00 časova, kako bi zainteresovani građani, koji su drugu dozu dobili krajem marta, mogli bez zakazivanja primiti buster dozu.\nAćimovićeva navodi da će u ponedjeljak i četvrtak na rasporedu biti "fajzer", utorkom "sinofarm", te srijedom "sputnjik", dok će se "astra zeneka" davati petkom.\n"Prioritetne kategorije su nam osobe najslabijeg imunog sistema i slabijeg odgovora na vakcinaciju, a to su stariji od 65 godina, jer su najpodložniji teškim oblicima bolesti, a zatim i mlađi od 65, koji boluju od različitih hroničnih bolesti", rekla je Aćimovićeva.\nOna je dodala da se buster doza preporučuje i svima koji su posebno izloženi virusu korona zbog posla, kao što su zdravstveni i prosvjetni radnici.\nAćimovićeva je navela i da građani u drugim opštinama zainteresovani za treću dozu vakcine protiv virusa korona treba da se jave nadležnim domovima zdravlja, koji bi početkom naredne sedmice završili organizovanje i bili spremni za primjenu buster doze.\nPrema njenim riječima, preporuka je i da se trudnice i dojilje vakcinišu, jer je sve veći i jači uticaj virusa korona na njih.\n"To je grupa koja je posebno osjetljiva na komplikacije respiratornih bolesti, a podaci pokazuju da je delta soj posebno agresivan", rekla je Aćimovićeva.\n"Crnogorac" odbio vakcinu - izgubio posao i šest miliona dolara: Sad može da tuži koledž na kom je radio!\ninstitut za javno zdravstvo rs vakcinacija


Nakon sinoćnje pucnjave koja se dogodila oko 20.30 jedna osoba je prevezena na Urgentni blok Kantonalne bolnice Zenica gde su joj ustanovljene teške povrede.\nUz sve napore lekara, Zeničanin koji je povređen u pucnjavi preminuo je nešto pre 23 časa, piše Klix.\nPrema informcijama iz Operativnog centra Ministarstva unutrašnjih poslova Zeničko-dobojskog kantona sve raspoložive policijske snage se nalaze na terenu te tragaju za osobama koje su koristile vatreno oružje.\nPucnjava na Novom Beogradu posle zvezde\n"UDARALI SU ME U GLAVU, VUKLI, URINIRALI PO MENI" Šokantna ispovest mladića iz Mostara kojeg su pretukli rođaci\nU Osnovnoj školi „Petar Kočić“ iz Prijedora u toku je uređenje dvorišta, a potom sledi izgradnja sportskih terena novcem koji je donirala Vlada Srbije, u iznosu od oko 390.000 KM.\nU ŠUMI PRONAĐENO TELO U FAZI RASPADANJA Sin nestalog muškarca nije uspeo utvrditi identitet, čeka se obdukcija\nBeživotno telo muške osobe u fazi raspadanja pronađeno je danas u šumi kod Širokog Brijega u mestu Ljuti Dolac.\n"OČUVATI BEZBEDNOST GRAĐANA SRPSKE" Ministar poručio da će biti MUP nastaviti podizati kapacitete\nMinistar unutrašnjih poslova Republike Srpske Dragan Lukač poručio je da će biti nastavljeno podizanje svih kapaciteta MUP Srpske na što viši nivo s ciljem očuvanja bezbednosti građana i njihove imovine.\nNa području Brčko distrikta zabeležen je prvi slučaj u kojem je pacijentu nakon oporavka od korona virusa te bolničkog lečenja za veoma kratko vreme ponovo zabeležena upala pluća i pozitivan nalaz na COVID -19.\nPUNO SELO VREDNIH ODLIKAŠA Mašići kod Nove Topole zaseok za primer (FOTO)\nKao malo gde, u zaseoku Radumile u Mašićima kod Nove Topole, gotovo svaka kuća puna je dece i vrednih domaćina, njihovih roditelja i predaka koji žive u modernim kućama i bave se poljoprivredom.\nREKORDNO NIZAK VODOSTAJ Ostrvo se ukazalo na sredini reke Save, do njega se MOŽE PEŠKE (FOTO)\nPrvih dana jeseni vodostaj Save kod Gradiške je rekordno nizak, a to najbolje pokazuje ostrvo koje se ukazalo na sredini reke, do kojeg se može doći peške. Meštani kažu da je to prirodni fenomen koji se retko pojavljuje.\n"BEZ OBZIRA NA SVE, VOLJA I TRUD DAJU RAZULTATE" Slepi Mustafa (25) je svojim uspesima sve oduševio (VIDEO)\nMustafa Mehić (24) diplomirao je na Pravnom fakultetu u Sarajevu. Ovo ne bi bila viest da je Mustafa obični mladić. Ne, on je slep i, uprkos svom, kako kaže, nedostatku, vredno je učio i položio 49 ispita.\n"POLICAJCI SU ODUZELI CRVENI DUKS MOJE MAJKE" Nastavak suđenja za pokušaj ubistva novinara iz Banjaluke\nNakon pokušaja ubistva novinara RTV BN Vladimira Kovačevića (38) policija je pretresla moj stan i između ostalog oduzela crveni duks od moje majke.\nPrema podacima EMSC u 11.34 minute slab zemljotres pogodio je područje južne Hercegovine.\nMASKE NOSITI I TOKOM NASTAVE U Srpskoj sve više potvrđenih slučajeva korone kod dece školske dobi\nSvi učenici u RS treba da nose zaštitne maske prilikom ulaska u školu i izlaska iz škole, odlaska u toalet, te u svim drugim situacijama kada su izvan svog razreda, odnosno na mestima gde se susreću sa decom iz drugih odeljenja, odnosno razreda.\nODRŽANA SVEČANA AKADEMIJA Narodno pozorište RS obeležilo 90 godina od osnivanja (FOTO)\nU Narodnom pozorištu Republike Srpske održana je svečana akademija povodom obeležavanja 90 godina od osnivanja ove ustanove kulture.\nU UDESU STRADAO VOZAČ "PASATA" Uhapšen kamiondžija koji je izazvao nesreću\nOpštinski sud u Širokom Brijegu odredio je danas pritvor od 30 dana za Y. Y. (56) iz Bugarske zbog ugrožavanja javnog saobraćaja usled čega je jedna osoba smrtno stradala, a druga zadobila teške telesne povrede.\nSrpski član Predsedništva BiH Milorad Dodik rekao je da je važno da se obraća američkom predsedniku Donaldu Trampu kako bi ga obavestio o viđenjima važnih pitanja iz ugla Republike Srpske.\nRASTE BROJ PACIJENATA U BOLNICAMA Na respiratorima u Srpskoj 18 obolelih od korona virusa\nU bolnicama u Srpskoj zbog korona virusa trenutno je hospitalizovan 201 pacijent, što je za šest više nego prethodnog dana, podaci su Instituta za javno zdravstvo RS.\nREM PODNEO KRIVIČNU PRIJAVU PROTIV KRISTIJANA GOLUBOVIĆA Reagovali zbog jezivih pretnji: "Ovo je naša zakonska obaveza"


SAOPŠTENJE FK „RADNIČKI 1923“ Kragujevac\nutorak, 25 decembar 2012 14:32\nPovodom privođenja bivšeg predsednika kluba Nebojše Vasiljevića, generalnog sekretara Darka Stojanovića i menadžera Zorana Pavlovića, obraćamo se ovim putem javnosti, radi prezentovanja nepobitnih činjenica.\nNadal: Moje vreme još nije prošlo, a ni vreme Federera\nNovu sezonu u tenisu obeležiće povratak Rafaela Nadala posle šestomesečne pauze i povrede kolena. Ipak, španski "kralj šljake" svestan je pritiska i podseća da je najvažniji potpuni oporavak, a ne rezultat na egzibicionom turniru u Abu Dabiju.\nNajboljih 100 igrača na svetu\nutorak, 25 decembar 2012 08:49\nPoznati britanski list, okupio 11 eksperata koji su izabrali najboljih 100 igrača na svetu. Od naših na listi je samo Nemanja Vidić.\nBane Ivanović najbolji srpski fudbaler u 2012\nponedeljak, 24 decembar 2012 22:27\nNajbolji srpski fudbaler za 2012. godinu Branislav Ivanović rekao je danas da je svakom plodu potrebno vreme da sazri i da to pravilo važi i za podmlađenu reprezentaciju Srbije na čelu sa selektorom Sinišom Mihajlovićem.\nDa li će Ibra prestići Mesija\nutorak, 25 decembar 2012 08:58\nU trci za "Zlatnu kopačku" Leo je prvi , ipak ne može da se opusti iako je Ibra na osam koraka...\nUroša Tripkovića ćemo gledati u Top 16 Evrolige!\nutorak, 25 decembar 2012 00:30\nDosadašnji bek španskog Valjadolida potpisao je ugovor sa turskim Fenerbahčeom, kome će pomoći u nastavku sezone, kada će se turski klub takmičiti i u Top 16 fazi Evrolige.\nTrener Radničkog Nikolić: Želim Dimića odmah, ali vezane su nam ruke\nponedeljak, 24 decembar 2012 20:43\nGde je Miloš Dimić, prošle godine MVP Superlige i najbolji strelac najkvalitetnijeg domaćeg takmičenja? Supertalentovani bek, koji je prošle godine zablistao u Superligi, trenutno ne igra.\nKarabatić prebio predsednika Monpeljea\nĆapin tek očekuje pravi Radnički\nPosle poraza od Radničkog Cedevita se pojačava\nKragujevac slavi, Radnički pobedom nad Cedevitom sve bliži vrhu ABA lige\nDimić stiže u Kragujevac\nStrana 519 od 526


Ocena: 3.4 - Broj glasova: 646\nU TREBEŠINJU kod Vranja je 2015. godine puštena u rad nova trafostanica "Vranje 4" u koju je uloženo 20,5 miliona evra. Nova trafostanica regionalnog karaktera, koja je rađena po najvišim svetskim tehnološkim standardima i najstrožim ekološkim, urbanisitičkim zahtevima, obezbedjuje dugoročno i sigurno snabdevanje potrošača jugoistočne Srbije električnom energijom.\nIZGRADNjA trafostanice u Trebešinju počela je oktobra 2012. godine. U septembru 2013. u potpunosti su završeni građevinski radovi i krenulo se sa elektromontažnim radovima, koji su kompletno okončani 2015. godine.\nIzvođač građevinskih radova i projektant je konzorcijum firmi Siemens – Beograd i ELNOSBL – Beograd. Isporučilac kompletne opreme je konzorcijum firmi Siemens – Austrija i Siemens – Beograd, dok je energetski transformator isporučio Končar PT – Zagreb. Ovaj deo posla finansiran je iz donacije Evropske Unije i programa IPA 2010. Izvođač eletkromontažnih radova je PD „Elektroistok – Izgradnja“ Beograd.\nPripremne aktivnosti, rešavanje imovinsko-pravnih poslova, pribavljanje dozvola, učešće u izradi tenderske dokumentacije za sve Ugovore i izvođenje eletkromontažnih radova, kao i nabavka provodne i spojne opreme su aktivnosti koje sprovodi JP EMS. Takođe, izgradnju raspleta 400 i 110kv u blizini TS Vranje 4 finansira i realizuje JP EMS.\nTransformatorska stanica Vranje 4 veoma je značajna za ukupno poboljšanje u napajanju potrošača i privrednih subjekata u Vranju i okolnim centrima i gotovo u celoj jugoistočnoj Srbiji. Pored toga, važna je i pošto se nalazi na veoma značajnoj interkonektivnoj 400 kilovoltnoj dalekovodnoj trasi od TS Niš 2, preko TS Leskovac 2, Vranja do makedonske granice i dalje preko teritorije Makedonije prema Grčkoj, putem koje će se tranzitirati električna energija u ovom delu Evrope. Isto tako, poboljšava sigurnost i pouzdanost celokupnog sistema za prenos električne energije u Srbiji, te će ga, uslovno rečeno, podići na viši tehnološki nivo.


Proširenje EU na zapadni Balkan je dvosmjerni proces i potreban je novi impuls, kako procesu proširenja, tako i procesu pristupanja, smatra Tegeltija\nPredsjedavajući Vijeća ministara BiH Zoran Tegeltija istakao je, na radnom ručku lidera zemalja zapadnog Balkana sa kancelarkom SR Njemačke Angelom Merkel u Tirani, da je kriza izazvana širenjem pandemije Kovida-19 podsjetila na značaj saradnje, solidarnosti i efikasne koordinacije, saopćeno je iz Vijeća ministara BiH.\nTegeltija je ocijenio da je Berlinski proces podigao regionalnu saradnju na jedan viši nivo i dao značajan doprinos ubrzavanju rješavanja nekih pitanja i unaprijedio povezanost zapadnog Balkana. Prema njegovim riječima, Berlinskim procesom se podstiče investiranje u infrastrukturne projekte i projekte povezanosti, što je osnovni pokretač za ekonomski napredak regiona.\nOn je istakao da je zajednički cilj – skraćenje maratonskog vremenskog okvira za ostvarivanje napretka u procesu proširenja i pristupanja Evropskoj uniji.\nOn je naglasio da se reforme ne provode radi članstva, već unapređenja kvaliteta života građana, ali da zamor od procesa proširenja, koji je evidentan, nikome ne donosi dobro i usporava sve procese, saopćeno je.


KUP: Lune promašio penal pa se iskupio "kiflom", Zvezda u 1/8 finala! - Sportske.net\nKUP: Lune promašio penal pa se iskupio "kiflom", Zvezda u 1/8 finala!\nFudbaleri Crvene zvezde obezbedili su plasman u osminu finala nacionalnog Kupa pošto su na startu takmičenja lako izašli na kraj sa drugoligašem iz Čelareva.\nPoletanovićev projektil prekinuo Zvezdino štucanje, Lune promašio penalŠta je Grof promenio posle poraza u derbiju? Ovo je Zvezdin sastav u Čelarevu!Uspomene Srkija Plavšića na Zvezdino prethodno gostovanje u ČelarevuRegionalna liga? Terzić čeka dopis iz UEFA!Grof odabrao ekipu, ko će igrati u Čelarevu?\nŠampion Srbije uspešno je preskočio prvu prepreku u novoj sezoni najmasovnijeg fudbalskog takmičenja u zemlji pošto je kao gost savladao ČSK Pivaru rezultatom 3:0 (1:0) na stadionu u Čelarevu.\nEkipa Miodraga Božovića dominirala je tokom čitavog meča ali je prvih pola sata igre u Čelarevu proteklo bez većih uzbuđenja u nastojanjima gostujućeg tima da probije zonu ČSK Pivare.\nSvoju prvu priliku na današnjem meču u Čelarevu crveno-beli su imali u 30. minutu kada je Džon Ruiz dobro izveo slobodan udarac a lopta je rikošetirala od živog zida i završila tik pored leve stative gola domaće ekipe.\nSamo dva minuta kasnije izabranici Miodraga Božovića stižu do prednosti preko Marka Poletanovića koji preciznim udarcem u donji levi ugao pogađa mrežu golmana Tankosića.\nDo odlaska na odmor crveno-beli su mogli da dupliraju prednost ali je kapiten Aleksandar Luković očajno izveo opravdano dosuđeni penal pa se na odmor otišlo sa minimalnim vođstvom Crvene zvezde.\nNastavak meča doneo je dosta bolju i poletniju igru crveno-belih koji od prvog minuta drugog dela bili izuzetno opasni po protivnički gol. Gotovo pola sata uspela je da izdrži odbrana ČSK Pivare nalete šampiona Srbije ali je posle prekida u 72. minutu sve bilo rešeno.\nKapiten Crvene zvezde Aleksandar Luković odlično je izveo slobodan udarac sa nekih 17 metara i prelepim golom razrešio sve dileme oko toga ko će u osminu finala.\nPriliku je u završnici meča iskoristio i Predrag Sikimić koji je odradio suspenziju i na najbolji mogući način obeležio povratak u takmičarski ritam. Golom u 83. minutu Sikimić je postavio konačan rezultat pa Zvezda bez problema odlazi u osminu finala Kupa Srbije.\nDomaćin je najbolju priliku na utakmici imao pre trećeg gola Crvene zvezde ali je udarac Strahinje Furtule odbranio dobro postavljeni Filip Manojlović koji je drugu utakmicu za redom stajao na golu crveno-belih.


Kultura - datum: 2019-01-13 FRANCUSKI INSTITUT U BEOGRADU PREDSTAVLJA NEOBIČNU IZLOŽBU\nrad iz postavke Saputnici ljudskog roda\nIzložba „Saputnici” inspirisana biografijama životinja koje su odigrale bitne istorijske uloge u razvoju kako ljudske civilizacije na globalnom planu, tako i lokalnih zajednica i gradova, biće otvorena 15. januara u Francuskom institutu u Beogradu, navodi portal seecult.org. Postavka obuhvata radove zasnovane na tehnici uličnog stencila-šablona, čiji su autori TKV iz Beograda, Sanja Stojkov iz Sombora, Aleksandar Bunčić iz Novog Sada i Polar Bear iz Pariza,.\nBilo kao saputnici i pomagači istorijskih ličnosti u ključnim momentima njihovih karijera i zalaganja za neki opšti interes, bilo kao akteri velikih istorijskih i političkih događaja, učesnici složenih naučnih eksperimenata u koje se ljudi nisu smjeli sami upustiti ili kao hrabri akteri sasvim neočekivanih i rizičnih situacija, određene životinje su često kroz istoriju sticale bezmalo ljudske biografije koje su zapisane i prepričavane kao deo zvanične istorije ljudskog roda. Pitanje je, međutim, kako navodi autor i kustos izložbe Vladimir Palibrk, da li su životinje kao centralni akteri tih situacija svjesne punog simboličkog značaja svojih akcija i da li je motivacija i neposrednost djelanja ovih bića u istoj ravni sa motivacijom i djelanjem ljudi kao njihovih saradnika u kontekstu u kojem se to djelanje odvija.\nŠta nam o tome govore životinjsko-ljudski odnosi i međusobni uticaji njihovih realnosti, koji se manifestuju kroz istoriju ljudske civilizacije počev još od mitskog doba i praistorije do danas? Iz tog paradoksa izložba „Saputnici” crpi osnovnu inspiraciju, i kroz bavljenje jednim skromnim brojem ovakvih biografija-studija slučaja, pokušava da iz različitih perspektiva delimično rasvetli prirodu ljudsko-životinjskih odnosa u istorijskom kontekstu.\nIako neaktivistička u svojoj suštini, ova izložba se svojim sadržajem dotiče jednog broja antropoloških, socijalnih, komunikacijskih i etičkih pitanja koja okružuju ovu temu, ostavljajući ih otvorenim za interpretaciju od strane posmatrača, navodi Palibrk.\nRadovi koji su ekskluzivno realizovani za izložbu „Saputnici” uglavnom se oslanjaju na tehniku uličnog stencila-šablona. Kroz svoj dosadašnji rad, pa i ovom prilikom, četvoro umjetnika prevazilazi i redefiniše stencil kao medijum.\nPrema navodima Palibrka, u vremenu u kojem nas naučnici upozoravaju o nestanku brojnih životinjskih vrsta izložba „Saputnici” postavlja i pitanje da li je vrijeme da promijenimo svoj pogled na životinje. Imaju li one pravo da žive za sebe i da li čovječanstvo ima obaveze prema njima?\nIzložba koja je nastala kroz saradnju Muzeja savremene umetnosti Vojvodine, Francuskog instituta u Srbiji, udruženja „Elektrika” iz Pančeva i Ministarstva kulture i informisanja Srbije, biće otvorena do 11. februara.


FBiH nije saglasna sa raspodjelom prihoda od putarine | mojKontakt portal\nMinistarstvo finansija Republike Srpske saopštilo je danas da Vlada Federacije BiH /FBiH/ nije saglasna sa dosadašnjim načinom raspodjele prihoda od putarine radi čega vrši pritisak da se izmijeni način raspodjele, što bi išlo na štetu Republike Srpske.\n“Za članove Upravnog odbora /UO/ Uprave za indirektno oporezivanje BiH /UIO/ iz Republike Srpske, kao i za Vladu Srpske, prihvatljivi su materijali koji je dostavio predsjedavajući UO UIO BiH Vjekoslav Bevanda za 29. sjednicu Upravnog odbora u vezi sa odlukom o raspodjeli prihoda od putarine i izvršenja presude Suda BiH po tužbi Republike Srpske, te smatramo da su postojali svi uslovi za donošenje odgovarajuće odluke”, navodi se u saopštenju.\nIz Ministarstva finansija Republike Srpske ističu da je sprovođenje sudskih odluka za Vladu Republike Srpske obavezujuće, a članovi UO UIO iz Republike Srpske su bili spremni da podrže prijedlog odluke koji je dostavila UIO.\n“Kada je riječ o postizanju saglasnosti o oba pitanja, Ministarstvo finansija očekuje konstruktivan stav iz FBiH u UO UIO, kako se ne bi nastavila blokada sredstava namijenjenih za izgradnju puteva i auto-puteva”, dodaje se u saopštenju.\nSjednica UO UIO BiH, koja je bila zakazana za sutra u Mostaru, odgođena je do daljeg jer je predsjedavajući UO Vjekoslav Bevanda informisan da nema saglasnosti predstavnika entiteta o ključnim pitanjima, saopšteno je danas iz UIO.\nPrethodno Prethodni članak: WhatsApp uveo najnižu dobnu granicu za korišćenje usluga\nSljedeće Prethodni članak: Grand trade kupio Medicinsku elektroniku